
ANEXA NR.IV







CAIET DE SARCINI

pentru delegarea directă a serviciilor publice de alimentare cu apa şi de canalizare

către operatorul regional SC AQUATIM SA

CAPITOLUL I

Generalităţi


Prezentul caiet de sarcini, întocmit pe baza legislaţiei în vigoare, cuprinde condiţiile minime pentru delegarea directă de gestiune a serviciului public de alimentare cu apă şi de canalizare aferent unităţilor administrativ-teritoriale membre ale Asociaţiei de Dezvoltare Intercomunitară Apă-Canal Timiş: 

Judeţul Timiş
Municipiul Timisoara

Oraşele: Recas, Buzias, Jimbolia, Sannicolau Mare, Faget, Ciacova, Gataia, Deta
Comunele: Ştiuca, Sanmihaiu Roman, Becicherecu Mic, Satchinez, Sacosu Turcesc, Sag, Ghiroda, Pischia, Racovita, Comlosu Mare, Cenei, Uivar, Cenad, Beba Veche, Varias, Costeiu, Criciova, Curtea, Bethausen, Liebling, Mosnita Noua, Denta, Foeni, Manastiur, Checea, Fibis, Ghilad, Bucovăţ, Victor Vlad Delamarina, Nădrag, Banloc, Sacalaz, Parta, Giulvăz, Giarmata, Lovrin, Teremia Mare, Tomnatic, Saravale, Giroc, Gottlob, Sâmpetru Mare, Balinţ, Jebel, Voiteg, Peciu Nou, Periam, Traian Vuia, Tomeşti
către operatorul regional SC AQUATIM SA al căror acţionari vor fi Municipiul Timişoara, Judeţul Timiş, Oraşul Jimbolia, Oraşul Deta, Oraşul Sannicolau Mare, Oraşul Buziaş, Oraşul Făget, Oraşul Recaş, Oraşul Ciacova, Oraşul Gătaia, Comuna Ghiroda şi Comuna Săcălaz.


Caietul de sarcini este anexă la Contractul de Delegare – delegare directă a serviciului public de alimentare cu apă şi de canalizare aferent unităţilor administrativ-teritoriale membre ale Asociaţiei de Dezvoltare Intercomunitară Apă-Canal Timiş.

CAPITOLUL II

Obiectul, aria delegării şi obiectivele Autorităţii Delegante

A. Datele de identificare a serviciului public

1. Serviciul public de alimentare cu apă şi de canalizare care face obiectul concesiunii este aferent unităţilor administrativ-teritoriale membre ale Asociaţiei de Dezvoltare Intercomunitară Apă-Canal Timiş
2. Autoritatea Delegantă a serviciului public de alimentare cu apă şi de canalizare este  Asociaţia de Dezvoltare Intercomunitară Apă-Canal Timiş în numele unităţilor administrativ-teritoriale membre ale Asociaţiei de Dezvoltare Intercomunitară Apă-Canal Timiş.

3. Prestarea serviciului public de alimentare cu apă şi de canalizare se realizează pe teritoriul, privit ca unitate administrativ teritorială, a unităţilor administrativ-teritoriale membre ale Asociaţiei de Dezvoltare Intercomunitară Apă-Canal Timiş,  precum şi pe orice alt teritoriu pe care se află orice bunuri aflate în proprietatea  Autorităţii Delegante şi care sunt concesionate delegatarului prin contract, denumit în continuare Aria delegării.

Aria delegării este definită în raport cu utilizatorii, de punctele de delimitare a instalaţiilor dintre operator şi utilizator.

În cazul delegarii directe conform legii 241/2006 aserviciului public de alimentare cu apă şi de canalizare, din raţiuni de eficientizare a costurilor de operare, la solicitarea unei membru al asociaţiei interesat, cu acordul adunării generale a asociaţiei şi cu avizul autorităţilor deliberative ale unităţilor administrativ-teritoriale membre, operatorul regional poate subdelega unui alt operator, prin licitaţie publică, gestiunea unei activităţi din cadrul serviciului furnizat/prestat, respectiv operarea şi exploatarea părţii corespunzătoare a infrastructurii tehnico-edilitare aferente serviciului, prin derogare de la prevederile <LLNK 12006    54180 301   0 46>Ordonanţei de urgenţă a Guvernului nr. 54/2006 privind regimul contractelor de concesiune de bunuri proprietate publică, aprobată cu modificări prin <LLNK 12007    22 10 201   0 17>Legea nr. 22/2007.

4. Obiectul Contractului îl constituie delegarea directă a serviciilor publice de alimentare cu apă şi de canalizare în Aria delegării, prin care i se transmite Delegatarului dreptul exclusiv şi obligaţia de a presta serviciile publice de alimentare cu apă şi de canalizare, precum şi de a exploata, întreţine, reabilita, moderniza şi extinde sistemele publice de alimentare cu apă şi de canalizare necesare pentru prestarea acestor servicii, în condiţiile contractului de delegare – delegare directă ce se va încheia de concedent şi delegatar şi a legislaţiei aplicabile.

Sub rezerva (i) situaţiei de fapt existente la data încheierii contractului de delegare de către concedent şi delegatar, în special starea tehnică a bunurilor atribuite în concesiune delegatarului prin contractul de delegare, precum şi (ii) a prevederilor contractului de delegare ce va fi încheiat de către concedent şi delegatar, obiectivele pe care  Autoritatea Delegantă doreşte să le realizeze sunt:

a) îmbunătăţirea condiţiilor de viaţă ale cetăţenilor; 

b) realizarea unei infrastructuri edilitare moderne, ca bază a dezvoltării economice şi în scopul atragerii investiţiilor profitabile pentru comunităţile locale; 

c) dezvoltarea durabilă a serviciilor publice de alimentare cu apă şi de canalizare; 

d) protecţia mediului; 

e) asigurarea contorizării consumului de apă pentru fiecare Utilizator cu care se încheie contracte de furnizare; 

f) menţinerea în stare perfect funcţională şi îmbunătăţirea sistemului public de alimentare cu apă şi de canalizare în Aria Delegării; 

g) îmbunătăţirea serviciilor publice de alimentare cu apă şi de canalizare; 

h) menţinerea unor preţuri şi tarife cât mai scăzute pentru apă şi canalizare, conform standardelor serviciilor publice de alimentare cu apă şi de canalizare; 

i) echilibrul financiar al Operatorului, cu respectarea preţurilor şi tarifelor; 

j) creşterea progresivă a ariei de acoperire a serviciilor publice de alimentare cu apă şi de canalizare până la atingerea limitelor întregii Arii a Delegării;
k) calitatea bună a Serviciilor delegate şi gestiunea administrativă şi comercială eficientă;

l) menţinerea calităţii tehnice şi întreţinerea în bună stare a echipamentelor şi lucrărilor cuprinse în Serviciile delegate;

Obiectivul pe termen mediu şi lung al prezentului Contract de Delegare este, de asemenea, Dezvoltarea Regională.

MUNICIPIUL TIMIŞOARA

B. Componenta obiectelor tehnologice ale sistemului public de alimentare cu apă

Prezentarea de mai jos (i.e. din prezenta secţiune B. (Componenta obiectelor tehnologice ale sistemului public de alimentare cu apă)) se face în scopul stabilirii situaţiei de fapt existente în prezent, fără a constitui obligaţii pentru viitorul delegatar.

1. Sursa de apă

În Municipiul Timişoara sursele de apă în vederea potabilizării sunt: 67% din sursă de suprafaţă provenită din râul Bega şi 33% din sursă subterană provenită din trei fronturi de captare.

1.1 Sursa de apă de suprafaţă

Captarea apei din râul Bega se face printr-o priză de mal amplasată pe malul stâng al râului Bega amonte de Uzina Hidroelectrică, şi este compusă din două compartimente, una în funcţiune şi una de rezervă, având o deschidere totală de 6,50m.

Capacitatea instalată a sursei este de 1.240l/s, 107.136mc/24h, 39.104.640mc/an şi acoperă 70% din necesităţile de debit estimate ale sistemului, fiind necesare doar lucrări de modernizare nu şi extinderi pe perioada concesionării.

Captarea apei din râul Bega pentru folosinţă industrială se face printr-o priză de mal amplasată pe malul drept al râului Bega amonte de Uzina Hidroelectrică.

Capacitatea instalată a sursei este de 150l/s, 12.960mc/24h, 4.730.000mc/an şi acoperă 100% din necesităţile de debit estimate ale sistemului, nefiind necesare lucrări de extindere pe perioada concesionării.

1.2 Sursa de apă subterană

Sursa de apă subterană este asigurată din trei fronturi de captare, după cum urmează :

· Frontul de captare Timişoara Sud-Est, compus din 16 foraje organizate în grupuri de fântâni, captează apa de la adâncimi cuprinse între 60-80m, cu o capacitate proiectată de 210 l/s şi care în prezent captează un debit de 120l/s.

· Frontul de captare Timişoara Est compus din 40 foraje, captează apa de la adâncimi cuprinse între 110m-160m, cu o capacitate proiectată de 600l/s şi care în prezent captează un debit de 370l/s.

· Frontul de captare Timişoara Vest compus din 6 foraje, captează apa de la adâncimi cuprinse între 130m-200m, cu o capacitate proiectată de 34l/s şi care în prezent captează un debit de 20l/s.

Capacitatea totală instalată a sursei este de 510l/s, 44.064mc/24h, 16.083.360mc/an şi acoperă 30% din necesităţile de debit estimate ale sistemului, nefiind necesare lucrări de extinderi pe perioada concesionării.

2. Tratarea apei

2.1 Tratarea apei provenită din sursa de suprafaţă. Staţia de Tratare a Apei Bega

Staţia de Tratare a Apei Bega asigură tratarea apei brute captate din râul Bega în vederea potabilizării, înmagazinarea şi pomparea acesteia în reţeaua de distribuţie a municipiului Timişoara.

Staţia de tratare cuprinde:
· gospodărie de reactivi ;

· camere de amestec ;

· camere de reacţie ;

· decantoare ;

· staţii de pompare treapta I ;

· staţii de filtrare ;

2.1.1 Gospodăria de reactivi se compune din staţia de preparare şi dozare a soluţiilor de reactivi şi staţia de dezinfectare.

Reactivii utilizaţi în procesul de potabilizarea a apei brut captate din râul Bega sunt:

- sulfat de aluminiu tehnic ;

- aluminat de sodiu (ALSAL) ;

- var (în rezervă alternativă la ALSAL) ;

- cărbune activ vegetal pulbere ;

- clor.

Gospodăria de reactivi este dimensionată pentru un debit de tratare a apei brute de 1.240l/s, 107.136mc/24h, 39.104.640mc/an şi acoperă 70% din necesităţile de debit estimate ale sistemului, fiind necesare doar lucrări de modernizare nu şi extinderi pe perioada concesionării.

Dezinfectarea apei se face cu clor în mai multe puncte de pe fluxul tehnologic funcţie de calitatea apei brute în regim automat. Instalaţia de dozare asigură flexibilitate în funcţionare şi totodată permite dezinfecţia apei chiar şi în cazul unor avarii. 

Nu sunt necesare extinderi pe perioada concesionării.

2.1.2 Camera de amestec

Amestecul reactivilor cu apa brută se realizează în cele două camere de amestec (una în funcţiune, a doua fiind de rezervă). Acestea sunt de tip static prevăzute cu şicane şi salt hidraulic, realizate din beton armat. Sunt necesare doar lucrări de modernizare nu şi extinderi pe perioada concesionării.

2.1.3 Camera de reacţie

În camera de reacţie are loc coagularea şi formarea flocoanelor în urma reacţiei dintre suspensiile coloidale din apă şi reactivii adăugaţi. Cele trei camere de reacţie sunt de tip static longitudinal cu salt hidraulic, având fiecare 6+1 şicane cuplate constructiv într-o baterie realizată monolit din beton armat. Sunt necesare doar lucrări de modernizare nu şi extinderi pe perioada concesionării.

2.1.4 Decantoare

Decantarea apei tratate cu coagulant se realizează prin intermediul a 33 bucăţi decantoare de tip longitudinal având debitul total de 1.240l/s, 107.136mc/24h, 39.104.640mc/an şi acoperă 70% din necesităţile de debit estimate ale sistemului, fiind necesare doar lucrări de modernizare nu şi extinderi pe perioada concesionării. Dimensiunile caracteristice ale decantoarelor sunt: lungimea 32m, lăţimea 4m, înălţimea medie 3,5m, volumul util 300mc.

2.1.5 Filtrarea

Filtrarea apei decantate se realizează prin intermediul a 28 bucăţi filtre rapide deschise cu o suprafaţă totală de 1200mp. Sunt necesare doar lucrări de modernizare nu şi extinderi pe perioada concesionării. Filtrele sunt amplasate în trei Staţii de filtrare. 

2.1.6 Monitorizarea calităţii apei pe fluxul de tratare se realizează în flux. Parametrii monitorizaţi sunt: turbiditate, pH, clor liber rezidual. Monitorizarea parametrilor de calitate ai apei potabile conform Legii apei 458/2002 cu modificările şi completările ulterioare se face într-un laborator central amplasat într-o clădire separată. 

2.2 Tratarea apei provenită din sursa de subterană. Staţia de Tratare a Apei Urseni

Staţia de Tratare a Apei Urseni asigură tratarea apei brute captate din subteran în vederea potabilizării, înmagazinarea şi pomparea acesteia în reţeaua de distribuţie a municipiului Timişoara.

Staţia de tratare cuprinde:
· aerarea;

· treapta a I-a de filtrare, deferizare;

· trepta a II-a de filtrare, demanganizare;

· dezinfectarea apei

2.2.1 Aerarea 

Treapta de aerare are ca scop creşterea concentraţiei de oxigen în apă, desorbţia unor gaze dizolvate (CO2, H2S) şi oxidarea parţială a fierului bivalent şi a manganului bivalent.


Aerarea se realizează în 8 bazine de aerare, construite din beton şi având fiecare dimensiunile: 10,0 x 3,0 x 2,40m. Bazinele de aerare sunt amplasate între filtrele de treapta a I-a şi filtrele de treapta a II-a. Acestea sunt echipate cu perii orizontale pe tamburi rotativi(Kessener), câte două pe fiecare bazin de aerare în parte.

Sunt necesare doar lucrări de modernizare nu şi extinderi pe perioada concesionării. 

2.2.2 Trepta a I-a de filtrare, deferizarea

Filtrarea apei aerate în vederea deferizării se realizează în 6 filtre deschise rapide cu o suprafaţă de totală de 342mp. 

Sunt necesare doar lucrări de modernizare nu şi extinderi pe perioada concesionării. 

2.2.3 Treapta a II-a de filtrare, demanganizare

Filtrarea apei deferizate în vederea demanganizării se realizează în 8 filtre deschise rapide cu o suprafaţă de totală de 456mp. 

Sunt necesare doar lucrări de modernizare nu şi extinderi pe perioada concesionării. 

2.2.4 Dezinfectarea apei

Dezinfectarea apei se face cu clor în conducta de colectare a apei filtrate în regim automat. Instalaţia de dozare asigură flexibilitate în funcţionare şi totodată permite dezinfecţia apei chiar şi în cazul unor avarii. 

Nu sunt necesare extinderi pe perioada concesionării.

2.2.5 Monitorizarea calităţii apei pe fluxul de tratare se realizează în flux. Parametrul monitorizat este clorul liber rezidual. Monitorizarea parametrilor de calitate ai apei potabile conform Legii apei 458/2002 cu modificările şi completările ulterioare se face într-un laborator central amplasat într-o clădire separată. 

2.3 Tratarea apei provenită din sursa de subterană. Staţia de Tratare a Apei Ronaţ

Staţia de Tratare a Apei Ronaţ asigură tratarea apei brute captate din subteran în vederea potabilizării, înmagazinarea şi pomparea acesteia în reţeaua de distribuţie a municipiului Timişoara.

Staţia de tratare cuprinde:
· aerarea;

· filtrare;

· dezinfectarea apei

2.3.1 Aerarea 

Treapta de aerare are ca scop creşterea concentraţiei de oxigen în apă, desorbţia unor gaze dizolvate (CO2, H2S) şi oxidarea parţială a fierului bivalent şi a manganului bivalent.

Aerarea se realizează în 2 bazine de aerare, cu o capacitate de 76mc (unul de rezervă). Bazinele sunt construite din beton armat monolit şi au următoarele dimensiuni: 3,0 x 8,0 x 3,2m. Bazinele de aerare funcţionează alternativ fiind echipate cu aeratoare de tip axial/centrifugal, cu elice plutitoare.


Nu sunt necesare lucrări de modernizare sau extinderi pe perioada concesionării. 

2.3.2 Filtrarea

Filtrarea apei aerate se realizează în 8 filtre deschise rapide cu o suprafaţă de totală de 179mp. 

Nu sunt necesare lucrări de modernizare sau extinderi pe perioada concesionării. 

2.3.3 Dezinfectarea apei

Dezinfectarea apei se face cu clor în conducta de colectare a apei filtrate în regim semiautomat. Instalaţia de dozare asigură flexibilitate în funcţionare şi totodată permite dezinfecţia apei chiar şi în cazul unor avarii. 

Nu sunt necesare extinderi pe perioada concesionării.

2.3.4 Monitorizarea parametrilor de calitate ai apei potabile conform Legii apei 458/2002 cu modificările şi completările ulterioare se face într-un laborator central amplasat într-o clădire separată. 

2.4      Tratarea apei industriale. Staţia de tratare a apei industriale

Staţia de tratare a apei industriale asigură tratarea apei brute captate din râul Bega pentru folosinţă industrială şi pomparea acesteia în reţeaua proprie de distribuţie a municipiului Timişoara.

Tratarea apei se realizează prin decantarea apei brute în două decantoare longitudinale cu un volum de 6000 mc fiecare. Nu sunt necesare lucrări de modernizare sau extinderi pe perioada concesionării. 

3. Înmagazinarea apei

3.1 Staţia de Tratare a Apei Bega

Înmagazinarea apei se face în 7 rezervoare semiîngropate, având o capacitate totală de înmagazinare de 38.500mc, capacitate care asigură 70% din cerinţe.

Sunt necesare lucrări de extindere a capacităţii pe perioada concesionării.

3.2 Staţia de Tratare a Apei Urseni

Înmagazinarea apei se face în 3 rezervoare circulare aeriene, având o capacitate totală de înmagazinare de 13.000mc, capacitate care asigură 15% din cerinţe.

Nu sunt necesare lucrări de extindere a capacităţii pe perioada concesionării.

3.3 Staţia de Tratare a Apei Ronaţ

Înmagazinarea apei se face în 3 rezervoare semiîngropate, având o capacitate totală de înmagazinare de 12.000mc, capacitate care asigură 15% din cerinţe.

Nu sunt necesare lucrări de extindere a capacităţii pe perioada concesionării.

4. Pomparea apei

4.1 Staţia de Tratare a Apei Bega

Pomparea apei se face prin intermediul unui număr de 4 staţii de pompare amplasate astfel:

    a)  o staţie de pompare la staţia de tratare pe fluxul tehnologic

    b) trei staţii de pompare la staţia de tratare pentru pomparea apei în sistemul de distribuţie

Capacitatea staţiilor de pompare asigură 100% din cerinţe nefiind necesară extinderea capacităţii de pompare. Staţiile de pompare sunt amplasate în clădiri separate.

Staţia de pompare de pe fluxul tehnologic este echipată cu: 

· trei electropompe BRATEŞ 400, Q=1.600m3/h, H=14,5mCA, P=90kW;

· două electropompe BRATEŞ 500, Q=2.000 m3/h, H=16,5 mCA, P=132kW;

Staţiile de pompare a apei în sistemul de distribuţie sunt echipate cu:

· 2 electropompe LNN 500 WORTHINGTON,  Q=1.600m3/h, H=14,5mCA, P=90kW, n=950rot/min

· 12 electropompe 12NDS, Q=1.260m3/h, H=32mCA, P=315kW, n=1500rot/min

· 2 electropompe 14NDS, Q=900m3/h, H=30mCA, P=160kW, n=1000rot/min

4.2 Staţia de Tratare a Apei Urseni

Pomparea apei se face prin intermediul unui staţii de pompare amplasată la staţia de tratare pentru pomparea apei în sistemul de distribuţie.

Capacitatea staţiilor de pompare asigură 100% din cerinţe nefiind necesară extinderea capacităţii de pompare. Staţia de pompare este amplasată într-o clădire separată.

Staţia de pompare a apei în sistemul de distribuţie este echipată cu:

· 2 pompe Omega 350-360A, rotor=(382mm, Q=1.600mc/h, H=35mCA, Pmotor=200kW, n=1.485rot./min.

· 2 pompe ASP 200B, rotor=(360mm, Q=810mc/h, H=30mCA, Pmotor=110kW, n=1.450rot./min.

4.3 Staţia de Tratare a Apei Ronaţ

Pomparea apei se face prin intermediul unui staţii de pompare amplasată la staţia de tratare pentru pomparea apei în sistemul de distribuţie

Capacitatea staţiei de pompare asigură 100% din cerinţe nefiind necesară extinderea capacităţii de pompare. Staţia de pompare este amplasată într-o clădire separată.

Staţia de pompare a apei în sistemul de distribuţie este echipată cu:

· 3 electropompe 14NDS,  Q=600m3/h, H=40mCA, P=90kW, n=1000rot/min

4.4     Staţia de tratare a apei industriale

Pomparea apei se face prin intermediul unui staţii de pompare amplasată în staţia de tratare .

Capacitatea staţiei de pompare asigură 100% din cerinţe nefiind necesară extinderea capacităţii de pompare. Staţia de pompare este amplasată într-o clădire separată.

Staţia de pompare a apei industriale în sistemul de distribuţie propriu este echipată cu:

· 2 electropompe CERNA 200 Q=325mc/h, H=10mCA, P=37kW

· o electropompă 12NDS, Q=1.200m3/h, H=32mCA, P=315kW, n=1500rot/min

· o electropompă AN 100, Q=200m3/h, H=50mCA, P=18,5kW

5. Aducţiuni de apă

5.1 Staţia de Tratare a Apei Bega

Transportul apei brute de la captare la staţia de tratare se realizează prin două aducţiuni având diametrul Dn=1000mm şi lungimea L=33m, debitul instalat de 1.240l/s, 107.136mc/24h, 39.104.640mc/an.

Nu sunt necesare lucrări de extindere a capacităţii pe perioada concesionării.

5.2 Staţia de Tratare a Apei Urseni

Transportul apei brute de la captare la staţia de tratare se realizează prin 4 aducţiuni având următoarele caracteristici:

· diametrul Dn=250mm, lungime L=2,79km

· diametrul Dn=300mm, lungime L=2,70km

· conductă de aducţiune telescopică: diametrul Dn=200mm, lungime L=2,80km, diametrul Dn=350mm, lungime L=3,415km, diametrul Dn=400mm, lungime L=2,79km

· conductă de aducţiune telescopică: diametrul Dn=600mm, lungime L=5,10km, diametrul Dn=800mm, lungime L=3,90km, diametrul Dn=1000mm, lungime L=16km

Debitul instalat de 490l/s, 42.336mc/24h, 15.452.640mc/an.
Nu sunt necesare lucrări de extindere a capacităţii pe perioada concesionării.

5.3 Staţia de Tratare a Apei Ronaţ

Transportul apei brute de la captare la staţia de tratare se realizează printr-o aducţiune cu diametrul Dn=200mm, lungime L=2,322km

Debitul instalat de 20l/s, 1728mc/24h, 630.720mc/an.
Nu sunt necesare lucrări de extindere a capacităţii pe perioada concesionării.

6. Artere şi conducte de distribuţie

Distribuţia apei la utilizator se face printr-un sistem de artere (Dn > 250 mm), conducte de serviciu (Dn < 250 mm) şi branşamente prin care se asigură 96% din cerinţele utilizatorilor având pe diametre următoarele lungimi şi materiale de execuţie:

  I. Artere

	Diametrul nominal (mm)
	Lungime (km)
	Materiale de execuţie

	Dn = 1.600 mm             
	0,5
	OL

	Dn = 1.000 mm             
	8,5
	OL, PREMO

	Dn = 800 mm               
	23,6
	OL, fontă ductilă, HOBAS

	Dn = 600 mm               
	23,1
	OL, fontă ductilă, HOBAS

	Dn = 500 mm               
	8,5
	OL, fontă ductilă, HOBAS

	Dn = 400 mm               
	48,9
	OL, fontă, fontă ductilă

	Dn = 350 mm               
	5,8
	OL, fontă, fontă ductilă, PE

	Dn = 300 mm               
	23,2
	OL, fontă, fontă ductilă, PE

	Dn = 250 mm               
	40,0
	OL, fontă, fontă ductilă, PE


 II. Conducte de serviciu

	Diametrul nominal (mm)
	Lungime (km)
	Materiale de execuţie

	Dn = 200 mm             
	84,7
	OL, PVC, PE, fontă, azbociment

	Dn = 150 mm             
	71,6
	OL, PVC, PE, fontă, azbociment

	Dn = 125 mm               
	59,5
	OL, PVC, PE, fontă, azbociment

	Dn = 80 mm               
	81,3
	fontă

	Dn = 100 mm               
	127,4
	OL, PVC, PE, fontă, azbociment


 III. Branşamente pe tipodimensiuni

	Diametrul nominal (mm)
	Lungime (km)
	Materiale de execuţie

	Dn = 20 mm             
	140,0
	plumb, fontă

	Dn = 32 mm             
	42,0
	PE, plumb, fontă

	Dn = 40 mm             
	22,0
	PE, plumb, fontă

	Dn = 63 mm               
	11,0
	PE, oţel, fontă

	Dn = 150 mm               
	1,8
	PE, oţel, fontă

	Dn = 200 mm               
	1,2
	PE, oţel, fontă


 IV. Conducte de apă industrială

	Diametrul nominal (mm)
	Lungime (km)
	Materiale de execuţie

	Dn = 600 mm             
	1,37
	OL

	Dn = 500 mm             
	0,64
	OL, fontă

	Dn = 400 mm               
	0,97
	OL, fontă 

	Dn = 350 mm               
	3,1
	OL, fontă 

	Dn = 250 mm               
	5,24
	OL, fontă

	Dn = 200 mm               
	4,63
	OL, fontă

	Dn = 150 mm               
	11,60
	OL, fontă

	Dn = 100 mm               
	6,51
	OL, fontă

	Dn =   80 mm               
	3,66
	OL, fontă


Pentru o bună funcţionare a sistemului de distribuţie şi pentru îmbunătăţirea gradului de satisfacere a cerinţelor utilizatorilor sunt necesare lucrări de extindere a arterelor/conductelor de serviciu /branşamentelor precum şi lucrări de înlocuire a arterelor /conductelor de serviciu /branşamentelor realizate din OL,  fontă, beton, azbociment, plumb.

C. Componenta obiectelor tehnologice ale sistemului public de canalizare

Prezentarea de mai jos (i.e. din prezenta secţiune C. (Componenta obiectelor tehnologice ale sistemului public de canalizare)) se face în scopul stabilirii situaţiei de fapt existente în prezent, fără a constitui obligaţii pentru viitorul delegatar.

1. Transportul apelor uzate

1.1 Racorduri şi canale de serviciu

Transportul apelor uzate şi meteorice convenţional curate de la utilizator la canalele de serviciu şi de la acestea la colectoare având diametrul Dn < 600 mm prin care se asigură 93% din cerinţele utilizatorilor,  având pe diametre şi materiale de execuţie următoarele lungimi existente în teren:

 I. Racorduri

	Diametrul nominal (mm)
	Lungime (km)
	Materiale de execuţie

	Dn ≤200 mm                
	31,0
	Beton, PVC, ceramică

	Dn = 200 mm                
	143,0
	Beton, PVC

	Dn = 250 mm                
	5,0
	Beton, PVC


 II. Canale de serviciu

	Diametrul nominal (mm)
	Lungime (km)
	Materiale de execuţie

	Dn =  300mm
	27,47
	Beton

	Dn =  400mm
	41,21
	Beton

	Dn =  500mm
	206,03
	Beton

	Dn =  300/450mm
	59,47
	Beton

	Dn =  400/500mm
	0,24
	Beton

	Dn =  400/600mm
	36,38
	Beton

	Dn =  500/750mm
	26,45
	Beton


Pentru o bună funcţionare a sistemului de colectare şi pentru îmbunătăţirea gradului de satisfacere a cerinţelor utilizatorilor sunt necesare lucrări de extindere a racordurilor şi canalelor de serviciu precum şi lucrări de înlocuire a racordurilor şi canalelor de serviciu cu grad avansat de uzură.

1.2 Colectoare

Transportul apelor uzate şi meteorice convenţional curate între colectoarele de serviciu şi staţia de epurare se realizează printr-un sistem de colectoare de canalizare având diametrul mai mare de 600mm prin care se asigură 93% din capacitatea de transport necesară, având ca materiale şi sistem constructiv următoarele lungimi existente în teren:

III. Colectoare

	Diametrul nominal (mm)
	Lungime (km)
	Materiale de execuţie

	Dn =  600 mm             
	4,86
	Beton

	Dn =  700 mm             
	0,24
	Beton

	Dn =  800 mm               
	1,36
	HOBAS

	Dn =  900 mm               
	0,99
	Beton

	Dn = 1000 mm               
	4,15
	Beton

	Dn = 1150 mm               
	0,04
	Beton

	Dn = 1200 mm               
	1,94
	Beton

	Dn = 1400 mm               
	6,32
	Beton

	Dn = 1600 mm               
	1,29
	Beton

	Dn = 1800 mm
	1,26
	Beton

	Dn = 2000 mm
	0,69
	Beton

	Dn = 2200 mm
	3,48
	Beton

	Dn = 2800 mm
	0,06
	Beton

	Dn =   600/900 mm
	12,95
	Beton

	Dn = 700/1050 mm
	6,61
	Beton

	Dn = 800/1200 mm
	3,26
	Beton

	Dn = 900/1350 mm
	1,77
	Beton

	Dn = 1000/1500 mm
	1,51
	Beton

	Dn = 1100/1650 mm
	1,09
	Beton

	Dn = 1200/1800 mm
	2,13
	Beton

	Dn = 1300/1950 mm
	0,56
	Beton

	Dn =  1400/890  mm
	0,23
	Beton

	Dn = 1400/2100 mm
	0,92
	Beton

	Dn = 1600/1010 mm
	0,49
	Beton

	Dn = 2000/1270 mm
	0,55
	Beton

	Dn = 2200/1390 mm
	2,66
	Beton

	Dn = C/2200 mm
	1,29
	Beton

	Dn = 2300/3450 mm
	1,35
	Beton

	Dn = 2400/1520 mm
	0,54
	Beton

	Dn = 2500/3750 mm
	0,60
	Beton

	Dn = 2600/1650 mm
	3,04
	Beton

	Dn = 2800/1770 mm
	1,36
	Beton

	Dn = 3600/2280 mm
	2,34
	Beton

	Dn = 4000/2530 mm
	1,32
	Beton


Pentru o bună funcţionare a sistemului de transport şi pentru îmbunătăţirea gradului de satisfacere a cerinţelor utilizatorilor sunt necesare lucrări de extindere a colectoarelor precum şi lucrări de înlocuire a colectoarelor cu grad avansat de uzură.

2. Staţia de epurare a apelor uzate

2.1  Treapta a I-a de epurare mecanica

2.1.1 Grătare

Reţinerea corpurilor mari şi a celor de dimensiuni medii, transportate de către apa uzată, se realizează prin intermediul unui grătar rar cu curăţire manuală şi două grătare dese cu curăţire mecanică pe linia veche respectiv un grătar rar cu curăţire manuală, patru grătare rare cu curăţire mecanică şi patru grătare dese cu curăţire mecanică  pe linia nouă, având debitul instalat de 3500l/s, 302.400 mc/24h, 110.376.000 mc/an. 

În prezent este în curs de realizare investiţia „Reabilitarea tehnologiei de epurare a apei uzate şi îmbunătăţirea canalizării pentru populaţia Municipiului Timişoara”
2.1.2 Deznisiparea apelor uzate

Deznisiparea apelor uzate se realizează prin intermediul a două deznisipatoare de tip orizontal cu câte două camere pe linia veche şi a patru deznisipatoare de tip orizontal cu câte două camere pe linia nouă, avînd debitul instalat de 3500l/s, 302.400 mc/24h, 110.376.000 mc/an. 

În prezent este în curs de realizare investiţia „Reabilitarea tehnologiei de epurare a apei uzate şi îmbunătăţirea canalizării pentru populaţia Municipiului Timişoara”
Separarea grăsimilor

Separarea grăsimilor din apele uzate se realizează prin intermediul a 2 separatoare pe linia veche şi 12 separatoare pe linia nouă având debitul instalat de 3500l/s, 302.400 mc/24h, 110.376.000 mc/an. 

În prezent este în curs de realizare investiţia „Reabilitarea tehnologiei de epurare a apei uzate şi îmbunătăţirea canalizării pentru populaţia Municipiului Timişoara”
Decantarea primară

Decantarea primară a apelor uzate se realizează prin intermediul a 4 decantoare de tip radial, D=30m, pe linia veche şi a 4 decantoare de tip radial, D=40m, pe linia nouă având debitul instalat de 3500l/s, 302.400 mc/24h, 110.376.000 mc/an. 

În prezent este în curs de realizare investiţia „Reabilitarea tehnologiei de epurare a apei uzate şi îmbunătăţirea canalizării pentru populaţia Municipiului Timişoara”
2.2  Treapta a II-a de epurare biologică

2.2.1 Aerarea apei

Aerarea apei se realizează prin intermediul a 4 linii cu câte 5 bazine de aerare având debitul instalat de 2000l/s, 172.800mc/h, 63.072.000 mc/an.

În prezent este în curs de realizare investiţia „Reabilitarea tehnologiei de epurare a apei uzate şi îmbunătăţirea canalizării pentru populaţia Municipiului Timişoara”
Decantarea secundară

Decantarea secundară se realizează după aerarea apei în 8 decantoare de tip longitudinal cu dimensiunile L=65m, l=8m, H=3,1m, având debitul instalat de 2000l/s, 172.800mc/h, 63.072.000 mc/an.

În prezent este în curs de realizare investiţia „Reabilitarea tehnologiei de epurare a apei uzate şi îmbunătăţirea canalizării pentru populaţia Municipiului Timişoara”
Îngroşarea şi deshidratarea nămolurilor

Îngroşarea nămolurilor se realizează în decantoarele radiale iar deshidratarea se realizează în mod natural pe cele 27 paturi de uscare a nămolurilor.

În prezent este în curs de realizare investiţia „Reabilitarea tehnologiei de epurare a apei uzate şi îmbunătăţirea canalizării pentru populaţia Municipiului Timişoara”
2.3 Treapta a III-a de epurare biologică

Prin treapta a III-a de epurare biologică se elimină fosforul, potasiul şi azotul. 

Staţia de epurare existentă nu asigură eliminarea azotului, fosforului şi potasiului fiind necesare lucrări de investiţii în perioada concesionării.

3. Pomparea apelor uzate

Pomparea apelor uzate se face prin intermediul unui număr de 11 staţii de pompare amplasate astfel:

- 5 staţii de pompare în reţeaua de canale (1- zona Aeroport, 2- parcul industrial Torontal, 1- CET, 1- parcu industrial Fraidorf)

- 6 staţii de pompare în Staţia de Epurare

Capacităţile staţiilor de pompare asigură 93% din cerinţe, fiind necesară extinderea capacităţii de pompare.


Staţiile de pompare sunt amplasate în clădiri separate.

Staţiile de pompare din reţeaua de canale sunt echipate cu:

-2 electropompe submersibile  tip FS431-02, având Q=86,4mc/h, H=25mcA, P=5kW, n =2850rot/min.

-1 electropompă submersibilă tip EPEG, având Q=60mc/h, H=6mcA, P=4kW, n=1500rot/min.

-4 electropompe submersibile tip FLYGT, având Q=75mc/h, H=15mcA, P=5,9kW, n=1460rot/min.

4 electropompe submersibile tip FDL86-21, având Q=56mc/h, H=20mcA, P=7,5kW, n=1500rot/min.

Staţiile de pompare din Staţia de Epurare sunt echipate cu:

-2 electropompe tip DV, având Q=10800mc/h, H=11,4mcA, P=315kW, n=490rot/min.

-2 electropompe tip SCHLICK, având Q=4590mc/h, H=6mcA, P=250kW, n=1475rot/min.

-3 electropompe tip 18NDS, având Q=1080mc/h, H=6mcA, P=80kW, n=475rot/min.

-2 electropompe tip DV, având Q=18000mc/h, H=11,4mcA, P=800kW, n=490rot/min.

-2 electropompe tip DV, având Q=7200mc/h, H=11,4mcA, P=315kW, n=490rot/min.

-2 electropompe tip MVU, având Q=2160mc/h, H=12mcA, P=300kW, n=990rot/min.

-2 electropompe tip MSV, având Q=10800mc/h, H=12mcA, P=630kW, n=1476rot/min.

-2 electropompe submersibile tip EPEG100, având Q=100mc/h, P=18kW, n=1500rot/min

-1 electropompă submersibile tip FLYGT CT3127, având Q=100mc/h, P=4kW, n=2830rot/min

    În prezent este în curs de realizare investiţia „Reabilitarea tehnologiei de epurare a apei uzate şi îmbunătăţirea canalizării pentru populaţia Municipiului Timişoara”
4. Colectoare de deversare şi guri de deversare în emisar

Apele meteorice convenţional curate şi apele epurate se descarcă în canalul Bega prin trei canale de evacuare cu secţiune dreptunghilară sau trapezoidale fiind amenajate trei guri de deversare în emisar.

În prezent este în curs de realizare investiţia „Reabilitarea tehnologiei de epurare a apei uzate şi îmbunătăţirea canalizării pentru populaţia Municipiului Timişoara”
D. Componenta obiectelor energetice ale sistemului public de alimentare cu apă şi de canalizare

Prezentarea de mai jos (i.e. din prezenta secţiune D. (Componenta obiectelor energetice ale sistemului public de alimentare cu apă şi de canalizare)) se face în scopul stabilirii situaţiei de fapt existente în prezent, fără a constitui obligaţii pentru viitorul delegatar.

Sistemul public de alimentare cu apă şi de canalizare este dotat cu următoarele componente energetice:

· 12 staţii electrice de transformare, echipate cu 27 transformatoare cu următoarele caracteristici: 2x6300KVA; 20/6KV, 3X4000KVA; 20/6KV, 1x4000KVA; 10/6KV, 9x1600KVA; 20/0.4KV, 2x1000KVA; 20/0.4KV, 1x400KVA; 20/0.4KV, 1x250KVA; 20/0.4KV, 2x1600KVA; 10/0.4KV, 3x1000KVA; 10/0.4KV, 2x800KVA; 10/0.4KV, 1x400KVA; 10/0.4KV.

· 8 staţii de conexiuni, având următoarele caracteristici principale: 1x20KV cu 22 celule, 1x20KV cu 16 celule, 1x6KV cu 12 celule, 1x6KV cu 21 celule, 1x20KV cu 10 celule, 2x20KV cu 12 celule, 1x10KV cu 19 celule. 

· 7 centrale termice, având următoarele caracteristici: 1x(2cazan FERROLI, P=2x187KW, gaz), 1x(2cazanFODERIE, P=2x165.1KW, mixt gaz/lichid), 1x(2cazan BALTUR, P=1x1012KW+1X756KW, gaz), 1x(1cazanTEMATIC, P=44KW, gaz), 1x(2cazan ICI TNA, P=1x290KW+1x814KW, gaz), 1x(3cazan FERROLI, P=3x350KW, gaz), 1x(3cazan SIGMA, P=3x700KW, mixt gaz/lichid)

· 9 staţii de suflante, echipate cu următoarele tipuri de suflante:2x(P=7.5KW, n=1500rot/min), 2x( P=11KW, n=1500rot/min), 2x( P=13KW, n=3000rot/min), 2x( P=30KW, n=780rot/min), 2x( P=35KW, n=780rot/min), 6x( P=45KW, n=1000rot/min), 3x( P=55KW, n=1500rot/min), 3x( P=132KW, n=1500rot/min).

· 16,23km reţele electrice de forţă şi iluminat

· 11,13km reţele de utilităţi de incintă, din care 4,98km de reţele de apă, 4,92km de reţele de canalizare şi1,23km reţele de gaz. 

E. Componenta obiectelor auxiliare ale sistemului public de alimentare cu apă şi de canalizare

Prezentarea de mai jos (i.e. din prezenta secţiune E. (Componenta obiectelor auxiliare ale sistemului public de alimentare cu apă şi de canalizare)) se face în scopul stabilirii situaţiei de fapt existente în prezent, fără a constitui obligaţii pentru viitorul delegatar.

Sistemul public de alimentare cu apă şi canalizare are în componenţă următoarele obiecte anexe:

· Terenuri pentru asigurarea zonelor de protecţie sanitară având o suprafaţă totală 229.852 mp.

· Împrejmuiri pentru zonă de protecţie sanitară realizate:

- din beton având o lungime de 3.376m şi înălţimea de 2,50m

- din tablă metalică având o lungime de 322m şi înălţimea de 2,50m

- din plasă de sârmă având o lungime de 2.711m şi înălţimea de 2,50m

- din cărămidă având o lungime de 3.376m şi înălţimea de 2,50m

· clădiri anexe având destinaţie pentru servicii auxiliare: acces, pază, gospodărie interioară 

· depozite situate în clădiri sau pe platforme acoperite ori deschise necesare pentru activităţi întreţinere şi exploatare 

Obiectele menţionate mai sus acoperă 100% din necesar nefiind necesare lucrări de extindere pe perioada concesiunii.

F. Componenta obiectivelor de întreţinere şi exploatare ale sistemului public de alimentare cu apă şi canalizare

Prezentarea de mai jos (i.e. din prezenta secţiune F. (Componenta obiectivelor de întreţinere şi exploatare ale sistemului public de alimentare cu apă şi canalizare)) se face în scopul stabilirii situaţiei de fapt existente în prezent, fără a constitui obligaţii pentru viitorul delegatar.

    Sistemul public de alimentare cu apă şi de canalizare are în componenţă, următoarele secţii de exploatare:

· Secţia Tratare Apă cuprinde Sectorul Apă de Suprafaţă şi Sectorul Apă de Adâncime, are ca obiect de activitate captarea, tratarea, stocarea şi pomparea apei potabile în reţeaua de distribuţie precum şi captarea, tratarea şi pomparea apei industriale în reţeaua proprie de distribuţie.

· Secţia Reţele cuprinde Sectorul Reţele Apă şi Sectorul Reţele Canal, are ca obiect de activitate întreţinerea şi exploatarea reţelelor de distribuţie a apei potabile şi industriale, a reţelelor de canalizare, execută branşamente de apă, racorduri de canal, extinderi de reţele apă şi canal din banii populaţiei sau din bugetul local anumite revizii capitale, punerea în funcţie a noilor reţele de apă şi canal executate din bani de la buget sau investiţii.

· Departamentul Inginer Şef Mecano-energetic cuprinde Sectorul mecanic, electric şi construcţii, Sectorul auto şi Sectorul apometre, având ca obiect de activitate deservirea cu maşini şi utilaje a celorlalte secţii şi sectoare de activitate, întreţinerea şi repararea mijloace fixe ale sectoarelor întreţinerea, repararea, schimbarea, verificarea şi citirea apometrelor, gestionarea problemelor energetice, de ISCIR şi metrologie ale regiei. 

· Secţia Epurare are ca obiect de activitate pomparea şi epurarea apelor reziduale.


Această organizare asigură efectuarea serviciului de exploatare în proporţie de 100%.

Pe perioada concesiunii pot avea loc reorganizări ale secţiilor de exploatare funcţie de condiţiile specifice din momentul respectiv.

G. Componenta obiectelor administrative ale sistemului public de alimentare cu apă şi de canalizare

Prezentarea de mai jos (i.e. din prezenta secţiune G. (Componenta obiectelor administrative ale sistemului public de alimentare cu apă şi de canalizare)) se face în scopul stabilirii situaţiei de fapt existente în prezent, fără a constitui obligaţii pentru viitorul delegatar.

    Sistemul public de alimentare cu apă şi de canalizare dispune de şase sedii administrative, situate la urmatoarele adrese:

	Nr.

crt.
	Denumirea sediului administrativ
	Adresa
	Suprafaţa

construită

mp
	Suprafaţa desfăşurată

mp

	1
	Staţia de Epurare
	str. Păstorilor nr.1
	9.214
	9.541

	2
	Staţia de Tratare a Apei Bega
	str. Miriştei nr.1
	17.634
	23.092

	3
	Staţia de Tratare a Apei Urseni
	str. Calea Urseni nr.26
	5.730
	11.035

	4
	Staţia de Apă Industrială
	str. Mistral nr.1
	595
	595

	5
	Staţia de Tratare a Apei Ronaţ
	str. Tacit nr.2
	3.104
	3.435

	6
	Secţia Reţele Apă-Canal 
	str. Treboniu Laurean nr. 7/A
	1.339
	1.780


Suprafaţa desfăşurată a sediilor administrative acopera  100% din necesarul de spaţii administrative, nefiind necesare extinderi în perioada de derulare a concesiunii.

ORAŞUL DETA

Alimentarea cu apă potabilă
Denumirea obiectivului: Alimentare cu apă a oraşului Deta

Tipul de captare a apei: din surse subterane, cu acvifere de medie şi mare adâncime

Amplasament: câmpia Timişului, râul Birdanca – hm 76, mal drept.

Administrator: S.C.AQUATIM S.A.
Populaţia stabilă: 6.442 locuitori

                 Din care – nr. de gospodării la case: 669  + (119 com. Opatiţa) 

                               -  nr. apartamente la bloc : 945
Definirea profilului de activitate al obiectivului

Profilul de activitate al Uzinei de apă constă în tratarea apei captate din subteran, prin 10  foraje în vederea potabilizării, înmagazinării şi pompării acesteia în reţeaua de distribuţie a oraşului Deta.

Amplasamentul şi adresa uzinei de apă

Uzina de apă este amplasată în partea de nord a oraşului, pe strada Banlocului nr.48, ocupând o suprafaţă de teren de 4.121,60 mp.

Desctiere generală. Dotări proprii. Caracteristici tehnice. Starea tehnică.

Instalaţile de alimentare cu apă a oraşului Deta a fost puse în funcţiune în anul 1972, ele fiind proiectate şi executate la o capacitate nominală de 21,2 l/s.

Dotări proprii. Caracteristici tehnice. Starea tehnică.

Capacitatea nominală de tratare în prezent a instalaţiilor aflate în funcţiune este de 12 l/s. Debitul

mediu de apă brută captată şi tratată de Uzina de apă în prezent este de 25-30l/s.

Procesul tehnologic de captare şi tratare, aplicat în scopul producerii apei potabile cuprinde:

- captările propriu-zise şi pompele submersibile 

- aducţiunile de la captările subterane la uzina de apă

- Staţia de tratare a apei : aerare, filtrare, dezinfecţie cu clor

- rezervoare de înmagazinare

- staţie de pompare pentru distribuţia apei.

Captarea

Apa de subteran care alimentează Uzina de apă este asigurată din două fronturi de captare format din:

· zona Deta (1974 iniţial 6 foraje) – 4 în stare de funcţionare, din care : F1(12), F4, foraje cu adâncimea medie de 19-20 m., F5 şi F6, foraje cu adâncimea de 25m, acestea funcţionează cu intermitenţă – în funcţie de consumul necesar în oraş şi sunt echipate cu pompe de tip Grundfoss TWU 16-14: Q=4 l/s, H=50m, P= 3kW/3000 rpm.

· Zona Jebel (1995): există 2 foraje cu debitul maxim însumat de (10+7) l/s  Se captează de la adâncimea de peste 200m, ele fiind echipate cu pompe Grundfoss : Q=10 l/s, H= 70m, P=7,5 kw/3000rpm,  captările din fiecare foraj nu sunt contorizate.

Instalaţiile aferente acestora sunt adăpostite în cămine subterane, accesul făcându-se prin chepenguri metalice. Zona de protecţie sanitară cu regim sever: forajele sunt parţial împrejmuite cu gard de sârmă, cu S=10x10m, vegetaţia ierboasă fiind bine întreţinută, zona de protecţie sanitară cu regim de restricţie: coincide cu zona de protecţie cu regim sever conform art.14 din HG 930/2005.

Starea generală a echipamentelor şi instalaţiei este de uzură avansată.

Aducţiunea

Conducta de aducţiune este compusă din 2 tronsoane:

-Tronsonul Jebel-Deta, pus în funcţiune în 1994, din oţel, cu diametrul nominal de 300mm şi

lungime totală de 22km.

- Tronsonul Deta, pus în funcţiune în 1983, în secţiune telescopică, din oţel, cu diametrul nominal cuprins între 125 - 300mm şi lungime totală de 1,1km.

Starea actuală a echipamentelor şi instalaţiei este de uzură avansată .

Staţia de tratare

Tratarea apei captate din subteran - doar sursa din Jebel - se face în staţia de tratare compusă

din următoarele faze: aerare, filtrare şi dezinfecţie cu clor.

Staţia de tratare a fost pusă în funcţiune anul 1972 fiind dimensionată pentru debitul de 32 l/s.

Aerare

Treapta de aerare este compusă din 2 celule echipate cu 24 diuze de pulverizare (sprinklere),

cu secţiunea de 6 mm. Apa aerată este colectată într-o conductă având diametrul de 250mm şi transportată

gravitaţional la filtre.

Starea actuală a echipamentelor şi instalaţiei aferentă aerării este de uzură avansată.

Filtrare

Treapta de filtrare este compusă din 3 filtre rapide deschise din beton (doar 2 active) echipate cu nisip cuarţos cu granulaţia de 1,0 – 3,5 mm având grosimea de 1,5m. Alimentarea filtrelor se face

gravitaţional. Suprafaţa de filtrare este de 20m2 /filtru.

Spălarea filtrelor se face la 48 ore, în contracurent cu apă (2 pompe de tip Cerna 250 cu P= 37 kw) şi o suflantă de aer (SRD 40 cu P= 50kw); apele de spălare deversează la canalizarea oraşului, fără o tratare prealabilă.

Starea actuală a echipamentelor şi instalaţiilor este de uzură avansată (aprox.80%).

Dezinfecţia cu clor

Dezinfecţia apei cu clor se face printr-un aparat de clorinare de tip Regal, clorul gazos fiind alimentat din butelii de 50 de kg fiecare.

Rezervoare de înmagazinare

Pentru acumularea apei există două rezervoare paralelipipedice: unul de 500 m3 şi unul semi-îngropat de 1000 m3.

Legătura între rezervoare şi staţia de pompare este realizată printr-o conductă cu diametru Dn= 300mm.

Staţia de pompare

Programul de pompare a apei în reţeaua de distribuţie a oraşului este de 24/24 ore, la orele de maxim consum, pompele funcţionând la parametri maximi, respectiv asigurând o presiune de 25 m.

Staţia de pompe cuprinde pompele de distribuţie a apei în reţeaua oraşului după cum urmează:

- 2 electropompă de tip Lotru 125 cu: Q= 27 l/s, H= 48m, P= 22 kw, n= 3000 rpm, una echipată cu conertizor de frecvenţă

- 2 electropompe de tip SAER 65 cu: Q= 22 l/s, H= 50m, P= 22 kw, n= 3000 rpm

Starea actuală a echipamentelor şi instalaţilor aferente este de uzură avansată (peste 70%). 

Debitmetrie

Debitele de apă sunt măsurate la intrarea în Staţia de tratare, printr-un apometru de 300mm.

Alimentarea cu energie electrică

 Uzina de apă este conectată la reţeaua aeriană de distribuţie de 20kV printr-un post de transformare 20/0,4kV de 630 kVA. T.G.D. are două secţiuni de bare, conectate între ele printr-un întrerupător de tip OROMAX 1600A, existând baterii de compensare cu baterii de condensatori pe 0,4 kV.

 Starea echipamentelor şi instalaţiilor electrice este de uzură avansată (aprox 60%).

Întreţinerea echipamentelor şi instalaţiilor aflate în cadrul Uzinei de apă se face în regie proprie de către o echipă formată din trei angajaţi (1 electrician, 1 lăcătuş şi 1 instalator).
Reţeaua de distribuţie a apei potabile.
Reţeaua de distribuţie a apei potabile a oraşului Deta este de tip mixt, are o lungime totală de

18,64 km realizată în cea mai mare parte din oţel cu diametre cuprinse între 100 – 450 mm, reţea ce deserveşte consumatorii casnici, instituţiile publice şi agenţii economici din oraşul Deta. Regimul de furnizare este de 24h din 24h, la o presiune a apei în reţea de 2,5 bari.

 
Calitatea apei distribuite este monitorizată prin analize fizico-chimice şi bacteriologice lunar de către operator.

Reţeaua de distribuţie a apei potabile a oraşului Deta are o lungime totală de 18,64 km, fiind realizată în cea mai mare parte din oţel cu diametre cuprinse între 100 – 350mm:

· 3,49 km din ţeavă zincată (1978) 

· 4,25 km  cu diametre de 100 – 350 mm din azbociment (1974 – 1980)

· 16,01 km din PVC (2003) 

· 4,89 km oţel cu diam.de 100 – 200 mm (1976) 

Pe reţelele de distribuţie sunt montaţi hidranţi de incendiu subterani, conform normativelor, cu diametrul de Dn.65 mm.

 Întreţinerea reţelei de distribuţie a apei se face în regie proprie, de o echipă  formată din 3 muncitori, utilajele de intervenţie aflate în dotare fiind: 

-1 buldoexcavator 

- 1 IFRON 

- 1 TRACTOR U 445

- 1 TRACTOR U 650

- 1 GENERATOR DE SUDURĂ + POMPĂ.

Sistemul de distribuţie a apei potabile se poate considera că a ajuns în stare avansată de uzură( prin coroziune), respectiv 80% a instalaţiilor vechi şi 40% a celor realizate după 1986.

Numărul total de beneficiari conectaţi la reţeaua de apă: 4 800 din care  4 698 consumatori casnici, 102 agenţi economici şi instituţii

Număr total de branşamente: 922
Grad de contorizare a branşamentelor: 55,82%
Colectarea şi epurarea apelor uzate.
Denumirea obiectivului: Colectarea şi epurarea apelor uzate din oraşul Deta

Tip sistem de colectare: divizor
Reţeaua de canalizare

Sistemul de canalizare a oraşului Deta, este de tip divizor, proiectat pentru un debit al apelor uzate de 30 l/s, are o lungime totală de 14,23 km (11,46) din care : 6,40 km realizată din ţevi de beton,  5,06 km realizat din PVC cu diametre cuprinse între 250 – 300 mm.

Sistemul este prevăzut cu o staţie de repompare a apelor uzate către Staţia de epurare, aflată

la aproximativ 1,4 km de aceasta. 

Staţia de re-pompare este prevăzută cu: un cheson (bazin circular) de preluare a apelor uzate,  care este echipat cu : - două pompe de tip ACV 100 cu P= 11 kW.

                            - 1 pompă EPEG 65  pt. golirea bazinului cu P= 3 kW

Este în curs de execuţie o nouă staţie de pompare a apelor uzate, finanţată pe programul ANL.  

Starea actuală a sistemului de canalizare este puţin mulţumitoare, întreţinerea reţelei se face de către aceiaşi echipă care întreţine şi reţeaua de alimentare cu apă, utilajul specific aflat în dotare este o vidanjă, dar care este într-o stare avansată de uzură.

Apa meteorică este preluată în unele zone şi de o reţea de rigole stradale (relativ întreţinută) şi care evacuează apele meteorice direct în râul Birdeanca.

 Staţia de epurare

Profilul de activitate al Staţiei de epurare constă în epurarea apelor uzate menajere şi industriale colectate prin reţeaua de canalizare de pe vatra oraşului Deta.

Amplasamentul şi adresa

Staţia de epurare este amplasată în partea de sud a oraşului, pe malul stâng al canalului

Birdeanca, pârâu care după parcurgerea a 3,5 km se varsă în râul Bârzava.

Desctiere generală. Dotări proprii. Caracteristici tehnice. Starea tehnică.

Staţia de epurare a oraşului Deta a fost pusă în funcţiune în anul 1972 , la o capacitate

proiectată de 30 l/s .

Dotări proprii. Caracteristici tehnice. Starea tehnică.

Capacitatea nominală de tratare a instalaţiilor aflate acum în funcţiune este de aprox. 22 l/s.

Procesul tehnologic cuprinde două trepte de epurare:

- Treapta de epurare mecanică

- Treapta de epurare biologică

Fluxul apei uzate - Treapta mecanică.

Treapta mecanică are în componenţă:

- 1 Grătar cu curăţire manuală

- 1 deznisipator

- 1 separator de grăsimi

- 1 decantor primar.

Starea actuală a echipamentelor şi instalaţiilor este de uzură avansată.

Randamentul treptei mecanice de epurare este de doar 35 - 40%

Fluxul apei uzate - Treapta biologică.

Treapta biologică are în componenţă:

- 2 bazine de aerare

- 1 decantoar secundar

- 1 staţie de pompare a apelor epurate compusă din 2 pompe de tip ACV100 cu P= 15 kW.

În prezent echipamentele şi instalaţiile sunt parţial nefuncţionale, iar apa epurată mecanic este pompată direct în pârâul Birdeanca.
Fluxul nămolului

- staţia de pompare a nămolului este echipată cu o pompă de tip ACV100, nefuncţională în prezent

- platforma de uscare a nămolului este formată din 3 paturi de uscare (naturală), nămolul uscat fiind transportat la deponia de gunoi a oraşului – la anumite intervale de timp, pe bază de comandă.

Alimentarea cu energie electrică

Staţia de epurare este conectată la reţeaua aeriană de distribuţie de 20kV printr-un post de

transformare de : 20/0,4kV, care asigură alimentarea TGD de 0,4kV din staţie.

Starea actuală a echipamentelor şi a instalaţilor electrice este - uzură avansată.

Întreţinerea echipamentelor şi instalaţiilor aflate în cadrul Staţiei de epurare se face în regie proprie de către o echipă desemnată cu aceste sarcini.

    Clienţii la sistemul de canalizare :
Număr total de racorduri : 516, din care:

· 379 la case

·   62 la blocuri

·   75 la ag. economici.
Numărul aprox. de beneficiari conectaţi la reţeaua de canalizare: 3756.

ORAŞUL JIMBOLIA

Alimentare cu apă potabilă
Denumirea obiectivului: Alimentare cu apă a oraşului Jimbolia

Tip captare: subteran, de adâncime

Amplasament: câmpia Timişului, râul Bega Veche – hm 1065, mal drept

Operator S.C.AQUATIM SA
Populaţia stabilă: 11 605 locuitori

· număr gospodării la case: 9 350

· număr apartamente la bloc: 1 630

Definirea profilului de activitate al obiectivului

Profilul de activitate al Uzinei de apă constă în tratarea apei captate din subteran, prin 5+9 foraje în vederea potabilizării, înmagazinării şi pompării acesteia în reţeaua de distribuţie a  oraşului  Jimbolia.

Amplasamentul şi adresa

Uzina de apă este amplasată  în partea de sud-est a oraşului, str. Spre Est într-o zonă specifică de cîmpie, câmpia Timişului. 

Desctiere generală. Dotări proprii. Caracteristici tehnice. Starea tehnică.

Instalaţia de alimentare cu apă a oraşului Jimbolia a fost pusă în funcţiune în  anul 1980, la o capacitate nominală de 45 L/s.

Dotări proprii. Caracteristici tehnice. Starea tehnică.

Capacitatea nominală de tratare a instalaţiilor aflate în funcţiune este de 45L/s. Debitul mediu de apă brută captată şi tratată de Uzina de apă în prezent este de 45L/s.

Procesul tehnologic de captare şi tratare, aplicat în scopul producerii apei potabile cuprinde:

· captări

· aducţiuni

· Staţie de tratare: aerare, prefiltrare, filtrare, dezinfecţie cu clor

· rezervoare de înmagazinare

· staţie de pompare

Captarea

Apa de subteran care alimentează Uzina de apă  este asigurată din frontul de captare format din  5+9 foraje cu adâncimea medie de 242-275 m. Se captează stratul 144-262m cu grosimea medie de 42m.

Forajele sunt echipate cu pompe submersibile de tip Grundfoss. Nu se face măsurarea debitului de apă captat prin fiecare foraj. 

· Zona de protecţie sanitară cu regim sever: forajele sunt împrjmuite cu gard de sârmă, 10x10m, vegetaţia ierboasă fiind bine întreţinută.

· Zona de protecţie sanitară cu regim de restricţie: coincide cu zona de protecţie cu regim sever conform art.14 din HG 930/2005.

Starea actuală a echipamentelor şi instalaţiei – uzură avansată, în funcţiune.

Aducţiunea

Conducta de aducţiune este telescopică cu diametrul cuprins între 200 – 250mm, având lungimea de 4,1 km. Pentru măsurarea debitului captat, conducta de aducţiune este prevăzută cu un debitmetru de tip Woltman, 250 mm.

Starea actuală a echipamentelor şi instalaţiei – uzură avansată, în funcţiune.

Staţia de tratare

Tratarea apei captate din subteran se face în staţia de tratare compusă din următoarele faze: aerare, prefiltrare, filtrare şi dezinfecţie cu clor. 
Staţia de tratare a fost pusă în funcţiune anul 1980 fiind dimensionată pentru debitul de 17,5L/s, în prezent nu este în stare de funcţionare, apa captată este înmagazinată direct în rezervoare fără nici o tratare.

Dezinfecţia cu clor

Dezinfecţia apei cu clor se face în conducta de aducţiune. Staţia de clorinare este compusă din două aparate de clorinare de tip REGAL de 2kg/h. 

Rezervoare de înmagazinare  

Pentru acumularea apei există un rezervor cu capacitate de 1000 m3.

Legătura între rezervor şi staţia de pompare este realizată printr-o conductă cu diametru Dn= 300 mm.

Starea actuală a echipamentelor şi instalaţiei – uzură avansată.

Staţia de pompare 

Programul de pompare a apei în reţeaua de distribuţie a oraşului este de 24/24 ore, la orele de maxim consum, pompele funcţionând la parametri maximi. 

Staţia de pompare este echipată cu 3 pompe de tip Grundfoss NB 50-200/210(AFA BAQE), model OD 3311 DB2: Q=77 m3/h, H=53 m, P=18,5 kW, n=2930 rpm

2 pompe de rezervă de tip Criş 150

Starea actuală a echipamentelor şi instalaţiei – uzură avansată.

Debitmetrie 

Măsurarea debitului de apă captat 

Debitul de apă captat de la cele 9 foraje este contorizat la intrarea aducţiunii în uzină printr-un contor de tip WOLTMAN Dn=250mm. 
Măsurarea debitului de apă distribuit în reţea 

Debitul de apă distribuit nu este contorizat fiind considerat egal cu debitul captat.

Alimentarea cu energie electrică

Uzina este conectată la reţeaua aeriană de distribuţie de 20kV printr-un post de transformare 20/0,4kV, care asigură alimentarea TGD de 0,4kV din uzină.

Starea actuală a echipamentelor şi instalaţiei- uzură avansată.

Întreţinerea echipamentelor şi instalaţiilor aflate în cadrul Uzinei de apă se face de o echipă formată din doi angajaţi (1 electrian, 1 lăcătuş). 

Reţeaua de distribuţie a apei potabile.

Reţeaua de distribuţie a apei potabile a oraşului Jimbolia este de tip antenă, are o lungime totală de 62 km, reţea ce deserveşte consumatorii casnici, instituţiile publice şi agenţii economici din oraşul Jimbolia. Regimul de funcţionare este 24/24 ore.

Calitatea apei distribuite este monitorizată lunar de către operator. 

Presiunea apei în reţea este 2,8 bari. 

Reţeaua de distribuţie a fost executată din oţel între anii 1970-1980. În prezent lungimea totală a reţelei de distribuţie este de 62 km din care 45 km din oţel, 16 km din polietilenă, 1 km din azbociment.

Întreţinerea reţelei de apă se face cu aceiaşi echipă descrisă mai sus. Utilajele aflate în dotare sunt: un buldoescavator şi un grup mobil de sudură.

Starea actuală a sistemului de distribuţie a apei potabile - uzură avansată.

Numărul total de beneficiari conectaţi la reţeaua de apă: 9 350 beneficiari de la case, 1 630 beneficiari de la bloc

Număr total branşamente: 3967

Grad de contorizare a branşamentelor: beneficiarii de la case sunt contorizaţi în proporţie de 68% iar cei de la bloc în proporţie de 100%

Colectarea şi epurarea apelor uzate.
Denumirea obiectivului: Colectarea şi epurarea apelor uzate din oraşul Jimbolia

Tip sistem de colectare: unitar

Operator:S.C.AQUATIM SA

Reţeaua de canalizare

Sistemul de canalizare a oraşului Jimbolia, este de tip unitar, proiectat pentru un debit de 41,7 L/s, are o lungime totală de 8,7 km. 

Sistemul este prevăzut cu 4 staţii de repompare. Aceste staţii sunt prevăzute cu un cheson de preluare ape uzate circular, echipat cu pompe de tip ACV 100. 

Starea actuală a echipamentelor şi instalaţiei – uzură avansată.

Întreţinerea reţelei de canalizare se face de către aceiaşi echipă descrisă mai sus. Utilajele aflate în dotare sunt: o vidanjă. 

Starea actuală a sistemului de canalizare – uzură avansată.

Numărul total de beneficiari conectaţi la reţeaua de canalizare: 1920 

Numărul total de racorduri la reţeaua de canalizare: 330

Staţia de epurare

Definirea profilului de activitate al obiectivului

Profilul de activitate al Staţiei de epurare constă în  epurarea apelor uzate menajere, industriale şi meteorice colectate prin reţeaua de canalizare de pe vatra oraşului Jimbolia.

Amplasamentul şi adresa

Staţia de epurare este amplasată la 1,5 km de ultima staţie de repompare a apelor uzate în partea de est a oraşului.

Desctiere generală. Dotări proprii. Caracteristici tehnice. Starea tehnică.

Prima linie a Staţiei de epurare a oraşului Jimbolia a fost pusă în funcţiune în  anul 1980, la o capacitate nominală de 41,7 L/s.

Dotări proprii. Caracteristici tehnice. Starea tehnică.

Procesul tehnologic cuprinde două trepte de epurare:

· Treapta de epurare mecanică

· Treapta de epurare biologică
Flux apă uzată. Treapta mecanică.

Treapta mecanică are în componenţă: 

· 2 bazine de liniştire

· 2 deznisipatoare

· 2 decantoare primare
Starea actuală a echipamentelor şi instalaţiei – uzură avansată.

Flux apă uzată. Treapta biologică. 

Treapta biologică are în componenţă: 

· 4 bazine de aerare

· 2 decantoare secundare
· staţie de pompare a apelor epurate compusă din: 1 pompă de tip Grundfoss Q=200 m3/h, şi 2 pompe de tip ACV 100.

Starea actuală a echipamentelor şi instalaţiei – uzură avansată.

Apa epurată este pompată în sistemul de desecare ANIF.

Fluxul nămolului

Nămolul este  pompat pe paturile de nămol prin intermediul unei staţii de pompare echipată cu o pompă de tip ACV 100. După uscare nămolul este transportat la groapa de gunoi
Starea actuală a echipamentelor şi instalaţiei – uzură avansată.
Alimentarea cu energie electrică
Staţia de epurare este conectată la reţeaua aeriană de distribuţie de 20kV printr-un post de transformare 20/0,4kV, care asigură alimentarea TGD de 0,4kV din staţie.

Starea actuală a echipamentelor şi instalaţiei- uzură avansată.

Întreţinerea echipamentelor şi instalaţiilor aflate în cadrul Staţiei de epurare se face de către aceiaşi echipă descrisă mai sus.

ORAŞUL SÂNNICOLAU MARE

Alimentare cu apă potabilă
Denumirea obiectivului: Alimentare cu apă a oraşului Sânnicolau Mare

Tip captare: subteran, de medie adâncime

Amplasament: câmpia Mureşului, râul Aranca – hm 350, mal stâng

Administrator: S.C. GOSAN S.R.L., Sânnicolau Mare

Populaţia stabilă: 14 500locuitori

· număr gospodării: 6 150

Definirea profilului de activitate al obiectivului

Profilul de activitate al Uzinei de apă constă în tratarea apei captate din subteran, prin 7 foraje în vederea potabilizării, înmagazinării şi pompării acesteia în reţeaua de distribuţie a  oraşului  Sânnicolau Mare.

Desctiere generală. Dotări proprii. Caracteristici tehnice. Starea tehnică.

Instalaţia de alimentare cu apă a oraşului Sânnicolau Mare a fost pusă în funcţiune, la o capacitate nominală de 11L/s .
Dotări proprii. Caracteristici tehnice. Starea tehnică.

Capacitatea nominală de tratare a instalaţiilor aflate în funcţiune este de 11L/s. Volumul mediu de apă brută captată şi tratată de Uzina de apă în prezent este de 71 000 mc/lună . 

Procesul tehnologic de captare şi tratare, aplicat în scopul producerii apei potabile cuprinde:

· captări

· aducţiuni

· Staţie de tratare: dezinfecţie cu clor

· rezervoare de înmagazinare

· staţie de pompare

Captarea

Apa de subteran care alimentează Uzina de apă  este asigurată din frontul de captare format din 9 foraje cu adâncimea medie de 100-105 m. Se captează stratul 59-93m cu grosimea medie de 17m.

Forajele sunt echipate cu pompe submersibile de tip Willo, Grundfos, Hebe. Se monitorizează şi se măsoară debitul de apă captat. 

Aducţiunea
Conducta de aducţiune este compusă din două tronsoane cu diamentre de 350mm şi 600mm din PREMO şi azbociment cu lungime totală de 17 km şi vechime de peste 30 ani.

Starea actuală a echipamentelor şi instalaţiei este cu uzură avansată.

Staţia de tratare


Tratarea apei captate din subteran se face în staţia de tratare compusă din următoarele faze: dezinfecţie cu clor. 

Dezinfecţia apei cu clor se face  printr-un aparat de clorinare de tip ADVANCE, clorul gazos fiind alimentat din butelii de 50 de kg fiecare.

Echipamentele şi instalaţia aferentă dezinfecţiei în prezent sunt uzate fizic şi moral.

Rezervoare de înmagazinare  

Pentru acumularea apei există două semiîngropate din beton  având capacităţi de 2000 respectiv 500 mc.

Staţia de pompare 

Programul de pompare a apei în reţeaua de distribuţie a oraşului este de 24/24. 

Staţia de pompare este echipată cu cinci pompe de tip Lotru cu o capacitate totală de pompare de 90mc/h.

Debitmetrie 

Debitele de apă nu sunt contorizate la ieşirea din uzină. 
Reţeaua de distribuţie a apei potabile.

Reţeaua de distribuţie a apei potabile a oraşului Sânnicolau Mare este de tip ramificată, are o lungime totală de 56 km, reţea ce deserveşte consumatorii casnici, instituţiile publice şi agenţii economici din oraşul Sânnicolau Mare. Regimul de funcţionare este continuu.

Calitatea apei distribuite este monitorizată .Presiunea apei în reţea este 2,8 bari, asigurându-se apă până la etajul patru. 

Reţelele de distribuţie sunt executate din oţel cu o vechime de 48 de ani  şi din polietilenă cu o vechime sub 20 ani cu diametre cuprinse între 80-350mm.

Numărul total de beneficiari conectaţi la reţeaua de apă: 9540 din care 6400 consumatori de la case şi 3140 consumatori de la bloc.
Grad de contorizare a branşamentelor: 78% din cei de la case şi 100% cei de la bloc

Colectarea şi epurarea apelor uzate.
Denumirea obiectivului: Colectarea şi epurarea apelor uzate din oraşul Sânnicolau Mare

Tip sistem de colectare: unitar şi separativ

Administrator: S.C. GOSAN S.R.L., Sânnicolau Mare

Reţeaua de canalizare

Sistemul de canalizare a oraşului Sânnicolau Mare, este de tip unitar şi separativ cu o vechime de 48 de ani. Sistemul de canalizare are o lungime totală de 23km din azbociment, PVCX, PREMO. 

Numărul total de beneficiari conectaţi la reţeaua de canalizare: 3670
Staţia de epurare

Definirea profilului de activitate al obiectivului

Profilul de activitate al Staţiei de epurare constă în  epurarea apelor uzate menajere, industriale şi meteorice colectate prin reţeaua de canalizare de pe vatra oraşului Sânnicolau Mare.

Desctiere generală. Dotări proprii. Caracteristici tehnice. Starea tehnică.

Staţia de epurare a oraşului Sânnicolau Mare a fost pusă în funcţiune în  anul 1970.

Dotări proprii. Caracteristici tehnice. Starea tehnică.

Procesul tehnologic cuprinde două trepte de epurare:

· Treapta de epurare mecanică

· Treapta de epurare biologică

În prezent funcţionează doar treapta mecanică. Staţia de pompare ape menajere este compusă din 4 pompe din care doă funcţionează în regim automat.

Emisarul Staţiei de Epurare este râul Aranca.

Fluxul nămolului

Staţia de pompare a nămolului este nefuncţională.

Colectarea apelor pluviale se face prin canale de desecare.

Nu au maşini/utilaje destinate deservirii serviciului de apă şi de canalizare.

BUZIAŞ

Alimentare cu apă potabilă
Denumirea obiectivului: Alimentare cu apă a oraşului Buziaş

Tip captare: subteran, medie şi mare adâncime

Amplasament: câmpia Timişului, râul Timişana – hm 158, mal drept

Administrator: Serviciu în cadrul Consiliului Local Buziaş

Populaţia stabilă: 5208 locuitori

· număr gospodării: 1690

Definirea profilului de activitate al obiectivului

Profilul de activitate al Uzinei de apă constă în tratarea apei captate din subteran, prin 16 foraje în vederea potabilizării, înmagazinării şi pompării acesteia în reţeaua de distribuţie a  oraşului  Buziaş.

Desctiere generală. Dotări proprii. Caracteristici tehnice. Starea tehnică.

Instalaţia de alimentare cu apă a oraşului Buziaş a fost pusă în funcţiune în  anul 1970. 

Dotări proprii. Caracteristici tehnice. Starea tehnică.

Capacitatea nominală de tratare a instalaţiilor aflate în funcţiune este de 24m3/h. Debitul mediu de apă brută captată şi tratată de Uzina de apă în prezent este de 12,24 L/s (capatat în 2005) şi 10,69 L/s (distribuit în 2005). 

Procesul tehnologic de captare şi tratare, aplicat în scopul producerii apei potabile cuprinde:

· captări

· aducţiuni

· Staţie de tratare: aerare, preclorinare, decantare, filtrare, dezinfecţie cu clor

· rezervoare de înmagazinare

· staţie de pompare
Captarea

Apa de subteran care alimentează Uzina de apă  este asigurată din frontul de captare format din  16 foraje cu adâncimea medie de 60-129 m din care sunt în funcţiune 5 foraje vara şi 3 foraje iarna. Se captează stratul 15-121m cu grosimea medie de 10m.

În prezent sunt funcţionale 8 foraje.

· Forajul 9, cu adâncime de 60 m, a fost pus în funcţiune în anul 1988, debitul de exploatare este 6-10L/s.

· Forajul 10, cu adâncime de 40 m, a fost pus în funcţiune în anul 1988, debitul de exploatare este de 700 m3/zi respectiv 8,11 L/s.

· Forajul 11, cu adâncime de 60 m, a fost pus în funcţiune în anul 1996, debitul de exploatare este de 900 m3/zi respectiv 10,42 L/s.

· Forajul 16, cu adâncime de 57 m, a fost pus în funcţiune în anul 1996, debitul de exploatare este de 700 m3/zi respectiv 8,11 L/s.

· Forajul 13, cu adâncime de 58 m, a fost pus în funcţiune în anul 1996, debitul de exploatare este de 700 m3/zi respectiv 8,11 L/s.

· Forajul 12, cu adâncime de 60 m, a fost pus în funcţiune în anul 1996, debitul de exploatare este de 700 m3/zi respectiv 8,11 L/s.

· Forajul 14, cu adâncime de 58 m, a fost pus în funcţiune în anul 1996, debitul de exploatare este 6-10L/s.

Forajele E4, F5, F6, F7, F8, F12 nu sunt echipate, forajele F1, F2, F3, F15 sunt înnisipate. Restul forafelor sunt echipate cu pompe submersibile de tip Grunfos şi Willo  Q=25m3/h, P=2,2-5,5kW, H=60m, n=3000rpm. Pompele pot funcţiona în regim manual şi automat, ele au fost puse în funcţiune între anii 2004-2007.

Aducţiunea

Conducta de aducţiune a fost pusă în funcţiune în anul 1970, este din OL cu diametre cuprinse între 250-300mm avînd o lungime totală de 4,2km.

Staţia de tratare


Tratarea apei captate din subteran se face în staţia de tratare compusă din următoarele faze: decantare, aerare, filtrare şi dezinfecţie cu clor. 

Staţia de tratare a fost pusă în funcţiune anul 1970 fiind dimensionată pentru debitul de 69,45 L/s adică 250 m3/h. 

Dezinfecţia apei

Se face dezinfecţia apei cu clor din butelii. 

Rezervoare de înmagazinare  

Pentru acumularea apei există două rezervoare paralelipipedice, construite într-o combinaţie de beton armat monolit şi elemente verticale cu un acoperiş prefabricat, semiîngropate şi având capacităţi de 1000 m3şi două rezervoare supraterane cu o capacitate de 200m3 fiecare.

Staţia de pompare 

Programul de pompare a apei în reţeaua de distribuţie a oraşului este de 24/24 ore. Staţia de pompare este echipată cu 4 pompe de tip Cerna cu debit Q=200m3/h, P=37kW, H=90m. Există şi o staţie de repompare echipată cu două pompe de tip Criş Q=240m3/h, P=22kW, H=50m şi o pompă de tip AN80, Q=80m3/h, P=15kW, H=18m.
Debitmetrie 

 Debitul de apă captat de la foraje este contorizat la intrarea aducţiunii în uzină printr-un contor de tip MEINEKE Dn=300mm. 

Pe fiecare foraj sunt montate contoare de tip MEINEKE Dn=65mm cu ajutorul cărora sunt măsurate debitele.

Un se face măsurarea debitului distribuit.
Reţeaua de distribuţie a apei potabile.

Reţeaua de distribuţie a apei potabile a oraşului Buziaş  este de tip ramificat şi inelar, are o lungime totală de 28 km, reţea ce deserveşte consumatorii casnici, instituţiile publice şi agenţii economici din oraşul Buziaş. Regimul de funcţionare este 24 h/24 h.

Reţeaua de distribuţie a fost pusă în funcţiune în 1970 şi s-au făcut extinderi în 2000 şi 2005.

Calitatea apei distribuite este monitorizată. 

Reţelele de distribuţie sunt executate din:

· 1,4 km cu diametru de 400mm din asbest

· 3,3 km cu diametru de 300mm din asbest

· 1,05 km cu diametru de 250mm din asbest

· 0,55 km cu diametru de 200mm din asbest

· 0,35 km cu diametru de 250mm din polietilenă

· 0,80 km cu diametru de 163mm din polietilenă

· 2,30 km cu diametru de 125mm din polietilenă

· 3,4 km cu diametru de 90mm din polietilenă

· 1,4km cu diametru de 160mm din fontă

· 0,47 km cu diametru de 100mm din fontă

· 1,20 km cu diametru de 219mm din PREMO

· 0,50 km cu diametru de 90mm din PREMO

· 7,7 km cu diametru de 108mm din PREMO

· 2,2 km cu diametru de 2″ -1½ -1¼ din PREMO

· 1,5 km cu diametru de 63mm din polipropilenă 

Numărul total de beneficiari conectaţi la reţeaua de apă: 5068 din care 2908 beneficiari de la case şi 2160 beneficiari de la bloc

Număr total branşamente: 1200 din care 1045 la case, 80 la agenţi economici, 21 la instituţii publice, 54 la asociaţii de locatari

Grad de contorizare a branşamentelor: 96,5% 

Colectarea şi epurarea apelor uzate.
Denumirea obiectivului: Colectarea şi epurarea apelor uzate din oraşul Buziaş

Tip sistem de colectare: unitar

Administrator: Serviciu în cadrul Consiliului Local Buziaş

Reţeaua de canalizare

Sistemul de canalizare a oraşului Buziaş, este de tip unitar, are o lungime totală de 19,5 km realizată din ţevi de beton, PVC, azbociment, cu diametre cuprinse între 250 – 400 mm şi a fost pusă în funcţiune în 1970.

Gradul de funcţionare este de aproximativ 90%. Apa în Staţia de Epurare este preluată gravitaţional.
Numărul total de beneficiari conectaţi la reţeaua de canalizare: 3200 din care 1840 beneficiari de la case şi 2160 beneficiari de la bloc

Numărul total racorduri la reţeaua de canalizare: 687din care 542 la case, 77 la agenţi economici, 14 la instituţii publice, 54 la asociaţii de locatari

Număr total receptori de apă pluvială: 80
Staţia de epurare

Definirea profilului de activitate al obiectivului

Profilul de activitate al Staţiei de epurare constă în  epurarea apelor uzate menajere, industriale şi meteorice colectate prin reţeaua de canalizare de pe vatra oraşului Buziaş.

Desctiere generală. Dotări proprii. Caracteristici tehnice. Starea tehnică.

Staţia de epurare a oraşului Buziaş a fost pusă în funcţiune în  anul 1970 , la o capacitate nominală de 180 m3/h adică  50  L/s. A fost reabilitată în 1990.

Dotări proprii. Caracteristici tehnice. Starea tehnică.

Capacitatea nominală de tratare a instalaţiilor aflate în funcţiune este de 14L/s. 

Procesul tehnologic cuprinde două trepte de epurare:

· Treapta de epurare mecanică

· Treapta de epurare biologică

În prezent este în funcţiune doar treapta mecanică.

Flux apă uzată. Treapta mecanică.

Treapta mecanică are în componenţă: un grătat rar, staţie de pompare ape uzate.

Randamentul actua  este de 70%.
Flux apă uzată. Treapta biologică. 

Treapta biologică are în componenţă: 6 bazine de aerare nefuncţionale, 2 decantoare secundare nefuncţionale

Fluxul nămolului

Staţia de pompare nămol nu este funcţională.

Staţia dispune de o platformă de uscare de 45x5x8,5 mm.

Efluentul Staşiei de epurare se deversează în râul Şurgani.

Colectarea apelor pluviale se face 50% în sistem divizor şi 50% în sistem unitar.
Un sunt destinate maşini/utilaje pentru deservirea serviciului de alimentare cu apă şi de canalizare.

ORAŞUL RECAŞ

Alimentare cu apă potabilă

Denumirea obiectivului: Alimentare cu apă a oraşului Recaş

Tip captare: subteran, strat freatic de medie adâncime şi de adâncime

Amplasament: terasa râului Bega  – hm 1060, mal drept

Administrator: Serviciu în cadrul Primăriei Recaş

Populaţia stabilă: 8 599 locuitori

· număr gospodării: 1362

Definirea profilului de activitate al obiectivului

Profilul de activitate al obiectivului constă în captarea apei din subteran, prin 12 foraje în vederea înmagazinării şi distribuirii în reţeaua de distribuţie a  oraşului  Recaş.
Descriere generală. Dotări proprii. Caracteristici tehnice. Starea tehnică.

Instalaţia de alimentare cu apă a oraşului Recaş a fost pusă în funcţiune în  anul 1977.
Captarea

Apa de subteran care alimentează oraşul Recaş este asigurată din frontul de captare format din 12 foraje cu adâncimea medie de 100-220 m. Se captează stratul 36-210m cu grosimea medie de 14-32m.

Forajele sunt echipate cu pompe submersibile de tip Grundfos, Q=13-24m3/h, P=3-4kW, H=100m. 

Aducţiunea

Conducta de aducţiune  are o lungime totală de 3km realizată dinOLcu diametrul de 100mm, pus în funcţiune în 1977.

Staţia de tratare

Apa captată din foraje nu este tratată. Apa captată din foraje alimentează direct sau prin rezervoare reţeaua de distribuţie cu apă potabilă a oraşului Recaş.

Rezervoare de înmagazinare  

Pentru acumularea apei există 2 rezervor paralelipipedice, construite într-o combinaţie de beton armat monolit şi elemente verticale cu un acoperiş prefabricat, semiîngropat având capacitatea de 300 m3 fiecare şi un turn de apă la înălţimea de 27m şi capacitate de 300 m3.

Debitmetrie 

Debitele de apă nu sunt măsurate nici la foraje, nici la intrarea sau ieşirea din rezervor.

Reţeaua de distribuţie a apei potabile.

Reţeaua de distribuţie a apei potabile a oraşului Recaş este de tip ramificat, are o lungime totală de 22km din oţel 47% şi PVC 53%, cu diametre cuprinse între 75-110mm, reţea ce deserveşte consumatorii casnici, instituţiile publice şi agenţii economici din oraşul Recaş. Regimul de funcţionare este 24/24ore.

Calitatea apei distribuite este monitorizată . 

Pe reţelele de distribuţie sunt montaţi 4 hidranţi de incendiu conform normativelor de specialitate.

Numărul total de beneficiari conectaţi la reţeaua de apă: 3370 din care 3120 consumatori casnici de la case şi 250 consumatori casnici de la bloc 

Număr total branşamente: 1147
Grad de contorizare a branşamentelor: 74% din care 40% consumatorii de la case şi 100% consumatorii de la bloc

Colectarea şi epurarea apelor uzate.
Denumirea obiectivului: Colectarea şi epurarea apelor uzate din oraşul Recaş

Tip sistem de colectare: unitar

Administrator: Serviciu în cadrul Primăriei Recaş

Reţeaua de canalizare

Sistemul de canalizare a oraşului Recaş, este de tip unitar, are o lungime totală de 4,5 km, realizată din beton cu diametre cuprinse între 300-400mm. Reţeaua de canalizare a fost pusă în funcţiune în 1980. 

Nu se face întreţinerea reţelei de canalizare neexistând utilajele specifice (WOME). 

Sistemului de canalizare este în prezent într-o stare avansată de colmatare.

Apa meteorică este preluată de o reţea de rigole stradale, relativ întreţinute.

Numărul total de beneficiari conectaţi la reţeaua de canalizare: 376

Numărul total de racorduri la reţeaua de canalizare: 310
Staţia de epurare

Definirea profilului de activitate al obiectivului

Profilul de activitate al Staţiei de epurare constă în  epurarea apelor uzate menajere, colectate prin reţeaua de canalizare a oraşului Recaş.

Desctiere generală. Dotări proprii. Caracteristici tehnice. Starea tehnică.

Staţia de epurare a oraşului Recaş este dezafectată.

Emisarul Staţiei de Epurare este râul Iarcos un afluent al râului Timiş.

ORAŞUL GĂTAIA

Alimentare cu apă potabilă
Denumirea obiectivului: Alimentare cu apă a oraşului Gătaia

Tip captare: subteran, de mare adâncime

Amplasament: Lunca Bârzavei, râul Bârzava  – hm 1129, mal stâng

Administrator: Serviciu în cadrul Primăriei Gătaia

Populaţia stabilă: 4044 locuitori

· număr gospodării 1274

Definirea profilului de activitate al obiectivului

Profilul de activitate al obiectivului constă în captarea apei din subteran, prin 4 foraje în vederea înmagazinării şi distribuirii în reţeaua de distribuţie a  oraşului  Gătaia.

Descriere generală. Dotări proprii. Caracteristici tehnice. Starea tehnică.

Instalaţia de alimentare cu apă a oraşului Gătaia a fost pusă în funcţiune în  anul 1978.

Captarea

Apa de subteran care alimentează oraşul Gătaia este asigurată din frontul de captare format din 4 foraje cu adâncimea medie de 118-125 m. Se captează stratul 44-115m cu grosimea medie de 19 m.

· Forajul 2, cu adâncime de 170 m, a fost pus în funcţiune în anul 1987, debitul de exploatare este de 100 m3/zi respectiv 1,16 L/s.

· Forajul 3, cu adâncime de 170 m, a fost pus în funcţiune în anul 1981, debitul de exploatare este de 200 m3/zi respectiv 2,32 L/s.

· Forajul 5, cu adâncime de 170 m, a fost pus în funcţiune în anul 2003, debitul de exploatare este de 200 m3/zi respectiv 2,32 L/s.

· Forajul 6, cu adâncime de 170 m, a fost pus în funcţiune în anul 2005, debitul de exploatare este de 100 m3/zi respectiv 1,16 L/s.

Forajele sunt echipate cu pompe submersibile de tipGrundfos, Q=6m3/h, P=18kW, n=2800rpm. Regimul de funcţionare al pompelor poate fi manual sau automat.

Aducţiunea

Conducta de aducţiune  are o lungime totală de 0,25km realizată dinPVCcu diametre de 100-110mm şi are o vechime de 20 ani.

Staţia de tratare

Apa captată din foraje nu este tratată. Apa captată din foraje alimentează direct sau prin rezervoare reţeaua de distribuţie cu apă potabilă a oraşului Gătaia.

Rezervoare de înmagazinare  

Pentru acumularea apei există 2 rezervor paralelipipedice, construite într-o combinaţie de beton armat monolit şi elemente verticale cu un acoperiş prefabricat, semiîngropat cu capacitatea de 200 m3 fiecare. 

Staţia de pompare este echipată cu 3 pompe de tip Lotru 100, Lotru65 şi Cerna 65 cu un debit de 30m3/h.

Debitmetrie 

Debitele de apă nu sunt măsurate la foraje şi ieşirea din rezervor.

Reţeaua de distribuţie a apei potabile.

Reţeaua de distribuţie a apei potabile a oraşului Gătaia este de tip ramificat, are o lungime totală de 31km din oţel, PVC, fier, cu diametre cuprinse între 50-220mm, reţea ce deserveşte consumatorii casnici, instituţiile publice şi agenţii economici din oraşul Gătaia şi localitatea Sculia. Regimul de funcţionare este 24/24ore.

Calitatea apei distribuite este monitorizată. 

Pe reţelele de distribuţie sunt montaţi 38 hidranţi de incendiu şi 3 cişmele stradale.

Numărul total de beneficiari conectaţi la reţeaua de apă: 3500

Număr total branşamente: 846 consumatori casnici şi 31 agenţi economici
Grad de contorizare a branşamentelor: 100% 

Colectarea şi epurarea apelor uzate.

Denumirea obiectivului: Colectarea şi epurarea apelor uzate din oraşul Gătaia

Tip sistem de colectare: unitar şi divizor

Administrator: Serviciu în cadrul Primăriei Gătaia

Reţeaua de canalizare

Sistemul de canalizare a oraşului Gătaia, este de tip unitar şi divizor, are o lungime totală de 9km, realizată din beton cu diametrul 300mm. Reţeaua de canalizare este funcţională 45%.

Nu se face întreţinerea reţelei de canalizare neexistând utilajele specifice (WOME). 

Sistemului de canalizare este în prezent într-o stare avansată de colmatare.

Apa meteorică este preluată de şanţuri.

Numărul total de beneficiari conectaţi la reţeaua de canalizare: 800

Numărul total de racorduri la reţeaua de canalizare: 300

Staţia de epurare

Definirea profilului de activitate al obiectivului

Profilul de activitate al Staţiei de epurare constă în  epurarea apelor uzate menajere, colectate prin reţeaua de canalizare a oraşului Gătaia.

Desctiere generală. Dotări proprii. Caracteristici tehnice. Starea tehnică.

Staţia de epurare a oraşului Gătaia este nefuncţională  anul 1995. Emisarul Staţiei de Epurare este râul Bârzava.

ORAŞUL FĂGET

Alimentare cu apă potabilă

Denumirea obiectivului: Alimentare cu apă a oraşului Făget

Tip captare: subteran, strat freatic de adâncime şi medie adâncime

Amplasament: lunca râului Bega – hm 419, mal drept

Administrator: S.G.C.L. Făget

Populaţia stabilă: 3757 locuitori

· număr gospodării: 993

Definirea profilului de activitate al obiectivului

Profilul de activitate al obiectivului constă în captarea apei din subteran, prin 5 foraje în vederea înmagazinării şi distribuirii în reţeaua de distribuţie a  oraşului  Făget.

Descriere generală. Dotări proprii. Caracteristici tehnice. Starea tehnică.

Instalaţia de alimentare cu apă a oraşului Făget a fost pusă în funcţiune în  anul 1978 , la o capacitate nominală de 12,54 L/s.

Captarea

Apa de subteran care alimentează oraşul Făget este asigurată din frontul de captare format din 5 foraje cu adâncimea medie de 244-253 m. Se captează stratul 16-228m cu grosimea medie de 58 m.

Forajul 1, cu adâncime de 253 m, a fost pus în funcţiune în anul 1981, debitul de exploatare este de 24 m3/h este echipat cu o pompă submersibilă de tip Grundfoss, Q=40m3/h, P=5,5kW, H=50m. 

Forajul 2, cu adâncime de 253 m, a fost pus în funcţiune în anul 1981, debitul de exploatare este de 18m3/h este echipat cu o pompă submersibilă de tip Grundfoss, Q=18m3/h, P=3,7kW, H=60m.

Forajul 3, cu adâncime de 253 m, a fost pus în funcţiune în anul 1978, debitul de exploatare este de 29 m3/h este echipat cu o pompă submersibilă de tip Grundfoss, Q=70m3/h, P=7,5kW, H=50m.

Forajul 4, cu adâncime de 246 m, a fost pus în funcţiune în anul 2000, debitul de exploatare este de 9,6m3/h este echipat cu o pompă submersibilă de tip Grundfoss, Q=18m3/h, P=2,2kW, H=40m.

Forajul 5, cu adâncime de 246 m, a fost pus în funcţiune în anul 2000, debitul de exploatare este de 21,6m3/h este echipat cu o pompă submersibilă de tip Grundfoss, Q=18m3/h, P=2,2kW, H=40m.

Pompele funcţionează în regim manual.

Aducţiunea

Conducta de aducţiune  are o lungime totală de 17,5km realizată din oţel, azbociment şi polietilenă cu diametre de 80-230mm a fost pusă în funcţiune în 1978.

Staţia de tratare

Apa captată din foraje nu este tratată. Apa captată din foraje alimentează direct reţeau de distribuţie cu apă potabilă a oraşului Făget.

Rezervoare de înmagazinare  

Pentru acumularea apei există un rezervor paralelipipedice, construite într-o combinaţie de beton armat monolit şi elemente verticale cu un acoperiş prefabricat, semiîngropat având capacitatea de 500m3 şi un turn de apă la înălţimea de 35 m şi capacitate de 500 m3.

În prezent nici unul din rezervoare nu este funcţional.

Nu se face dezinfecţia apei.

Debitmetrie 

Debitele de apă nu sunt măsurate nici la foraje, nici la intrarea sau ieşirea din rezervor.

Reţeaua de distribuţie a apei potabile.

Reţeaua de distribuţie a apei potabile a oraşului Făget este de tip ramificat, are o lungime totală de 17,5km cu diametre cuprinse între 80 – 225 mm, reţea ce deserveşte consumatorii casnici, instituţiile publice şi agenţii economici din oraşul Făget. Regimul de funcţionare este 24h/24h.

Calitatea apei distribuite este monitorizată .

Pe reţelele de distribuţie sunt montaţi 3 hidranţi de incendiu şi 4 cişmele stradale.

Numărul total de beneficiari conectaţi la reţeaua de apă: 3298 din care 1137 consumatori casnici, 120 agenţi economici şi instituţii, 119 gospodării alimentate de la cişmele publice

Număr total branşamente: 1239
Grad de contorizare a branşamentelor: 81% 

Colectarea şi epurarea apelor uzate.

Denumirea obiectivului: Colectarea şi epurarea apelor uzate din oraşul Făget

Tip sistem de colectare: unitar

Administrator: S.G.C.L. Făget

Reţeaua de canalizare

Sistemul de canalizare a oraşului Făget, este de tip unitar, are o lungime totală de 10 km, realizată din ţevi de beton şi din PVC cu diametre cuprinse între 250 – 400 mm, acoperind aproximativ 30% din oraş. Reţeaua de canalizare a fost pusă în funcţiune în 1980 şi extinsă în 1998-2005 cu 3,5km.

Există o staţie de pompare intermediară echipată cu o pompă de tip EPEG, Q=65m3/h, n=1500rpm, H=4m.
Numărul total de beneficiari conectaţi la reţeaua de canalizare: 1209

Staţia de epurare

Definirea profilului de activitate al obiectivului

Profilul de activitate al Staţiei de epurare constă în  epurarea apelor uzate menajere, colectate prin reţeaua de canalizare a oraşului Făget.

Descriere generală. Dotări proprii. Caracteristici tehnice. Starea tehnică.

Staţia de epurare a oraşului Făget a fost pusă în funcţiune în  anul 1980 , la o capacitate nominală de 27 L/s fiind construită între anii 1978 – 1980.
Dotări proprii. Caracteristici tehnice. Starea tehnică.

Capacitatea nominală de tratare a instalaţiilor aflate în funcţiune este de 22L/s. 

Procesul tehnologic cuprinde două trepte de epurare:

· Treapta de epurare mecanică

· Treapta de epurare biologică

Flux apă uzată. Treapta mecanică.

Treapta mecanică are în componenţă: staţie de pompare apă uzată, deznisipator, decantor primar

Flux apă uzată. Treapta biologică. 

Treapta biologică are în componenţă: bazine de aerare dezafectate, 2 decantoare secundar dezafectate
Fluxul nămolului

Staţia de pompare a nămolului este nefuncţională.
Emisarul Staţiei de epurare este râul Bega.

Colectarea apelor pluviale se face printr-un sistem de rigole.

Pentru asigurarea serviciului de apă şi de canalizare există în dotare un tractor U650 cu vidanjă tractată. 

ORAŞUL CIACOVA

Alimentare cu apă potabilă

Denumirea obiectivului: Alimentare cu apă a oraşului Ciacova

Tip captare: subteran, de mare adâncime

Amplasament: câmpia Timişului, râul Timiş – hm 2225, mal stâng

Administrator: Primăria Ciacova

Populaţia stabilă: 2 752 locuitori

· număr gospodării la case: 870

Definirea profilului de activitate al obiectivului

Profilul de activitate constă în captarea apei din subteran, prin 4 foraje, înmagazinării şi distribuţia acesteia în reţeaua de distribuţie a  oraşului  Ciacova.

Descriere generală. Dotări proprii. Caracteristici tehnice. Starea tehnică.

Instalaţia de alimentare cu apă a oraşului Ciacova a fost pusă în funcţiune în  anul 1968 , la o capacitate nominală de 3,17 L/s.

Captarea

Apa de subteran care alimentează oraşul Ciacova este asigurată din frontul de captare format din 4 foraje cu adâncimea medie de 120-160 m. Se captează stratul 59-160m cu grosimea medie de 11m.

· Forajul 1, cu adâncime de 150 m, a fost pus în funcţiune în anul 2004, debitul de exploatare este de 11m3/h.

· Forajul 2, cu adâncime de 150 m a fost pus în funcţiune în anul 2004, debitul de exploatare este de 11m3/h.

· Forajul 3, cu adâncime de 170m, a fost pus în funcţiune în anul 2006, debitul de exploatare este de 11m3/h.

· Forajul 4, cu adâncime de 170 m, a fost pus în funcţiune în anul 2006, debitul de exploatare este de 11m3/h.

Forajele sunt echipate cu pompe submersibile de tip Grundffos, Q=16m3/h, P=2,2kW, H=40m, n=3000rpm. Debitului de apă captat prin fiecare foraj este contorizat. Pompele funcţionează în regim manual.

Aducţiunea

Conducta de aducţiune este compusă din 4 tronsoane, lungimea totală a conductelor de aducţiune este de 1,5 km conductă din OL cu diametru de 200mm având o vechime de 15 ani.

Apa captată nu este tratată. Forajele situate peste râul Timişul Mort şi forajul situat în Parcul Central, alimentează rezervorul din “Cula” de unde apoi apa ajunge gravitaţional în reţeaua de distribuţie a oraşului. Forajul situat în târg alimentează direct reţeaua de distribuţie. Acest foraj împreună cu cel situat în Parcul Central se pornesc/opresc manual în funcţie de consum. Pe timpul iernii aceste foraje sunt oprite.

Rezervoare de înmagazinare  

Pentru acumularea apei există un rezervor având capacitatea de 80 m3. Rezervorul a fost montat în 1972, la înălţimea de 23,6, în turnul principal al cetăţii numit “Cula”.

Acumularea apei captate se face într-un rezevor semiîngropat de 580m3 din beton armat precomprimat aflat în Uzina de apă. Staţia de pompare este echipată cu 2 pompe de tip Lotru: Q=40m3/h, H=40m, P=40kW. 

Dezinfecţia apei se face cu clor.

Debitmetrie 

Debitele de apă sunt măsurate la foraje

Reţeaua de distribuţie a apei potabile.

Reţeaua de distribuţie a apei potabile a oraşului Ciacova este de tip ramificat, are o lungime totală de 20 km, reţea ce deserveşte consumatorii casnici, instituţiile publice şi agenţii economici din oraşulCiacova. Regimul de funcţionare este 24h/24h.

Calitatea apei distribuite este monitorizată.

Reţelele de distribuţie sunt executate din:

· 15,5 km executat din ţeavă de oţel cu Dn= 80-100mm cu vechime de peste 30 ani

· 4,5km din polietilenă cu diametrul de 80mm.

Pe reţelele de distribuţie sunt montaţi 74 hidranţi de incendiu şi 15 cişmele publice.

Numărul total de beneficiari conectaţi la reţeaua de apă: 2652 

Număr total branşamente: 902
Grad de contorizare a branşamentelor: 7,64% 

Colectarea şi epurarea apelor uzate.

Nu există un sistem propriu-zis de reţea de canalizare. Există un sistem de şanţuri deschise dispuse paralel cu drumurile principale care ajung indirect în râul Timişul Mort. La ora actuală acest sistem de şanţuri nu este întreţinut.

Majoritatea imobilelor au fose septice. Primăria dispune de o vidanjă ataşată de un tractor în stare avansată de degradare. De asemenea dispun de câte o vidanjă „Azilul de bătrâni” şi asociaţia „Caritas” care efectuează la cerere vidanjări şi pentru populaţia oraşului. 

Există un proiect tehnic pentru o reţea de canalizare şi o staţie de epurare intitulat “Reţea de canalizare şi Staţie de epurare a oraşului Ciacova”, cu o valoare totală de 1.300.000 Euro, din care: 650.000 Euro de la buget şi 560.000 Euro din fondurile SAPARD.

Au fost executate lucrări doar de 94.000 Euro de la buget care au constat în: 2x800 mL canalizare şi un bazin de acumulare al unei staţii de pompare care urma să dirijeze apele uzate în staţia de epurare care este parţial executată. 

Ulterior, aceste lucrări începute pe programul HG. 577/1997, au fost sistate din lipsă de finanţare.

Descrierea situaţiei existente a sistemului de alimentare cu apă şi de canalizare în cele 47 de comune este conform Tabelului 1 anexat.

CAPITOLUL III

Condiţiile de exploatare a serviciului public de alimentare cu apă şi de canalizare
A. Condiţii tehnice

Serviciul public de alimentare cu apă şi de canalizare trebuie să asigure: 

a)
continuitatea din punct de vedere cantitativ şi calitativ, luând în considerare limitările obiective impuse de starea tehnică actuală a sistemului; 

b)
adaptarea permanentă la cerinţele Utilizatorilor;

c)
excluderea oricărei discriminări privind accesul la serviciile publice de alimentare cu apă şi de canalizare, asigurate prin sistemul existent (de alimentare cu apă şi canalizare);

d)
respectarea reglementarilor specifice din domeniu.

B. Obiective de exploatare

Sub rezerva (i) situaţiei de fapt existente la data încheierii contractului de delegare de către concedent şi delegatar, în special starea tehnică a bunurilor atribuite în concesiune delegatarului prin contractul de delegare, precum şi (ii) a prevederilor contractului de delegare ce va fi încheiat de către concedent şi delegatar, obiectivele pe care trebuie să le atingă serviciul public de alimentare cu apă şi de canalizare care fac obiectul concesiunii sunt următoarele:

a) prestarea serviciilor publice de alimentare cu apă şi de canalizare cu profesionalism şi promptitudinea cuvenite angajamentului asumat şi în conformitate cu cele mai bune practici aplicabile în domeniu;

Delegatarul este obligat să aibă:



- Licenţă de operare clasa 1, care să îi permită să opereze în arii cu peste 300.000 de locuitori;



- implementate standarde calitate, de mediu şi de sănătate şi securitate în muncă

b) orientarea serviciului către Utilizatori;

c) asigurarea unei infrastructuri edilitare moderne, ca bază a dezvoltării economice şi în scopul atragerii investiţiilor profitabile pentru comunităţile locale;

Delegatarul va elabora, după efectuarea împreună cu  Autoritatea Delegantă a unui studiu asupra bunurilor de retur, dar nu mai târziu de doi ani de la data semnării Contractului de delegare, un plan de dezvoltare-modernizare pe termen scurt, mediu şi lung,pe care îl va supune aprobării  Autorităţii Delegante

d) dezvoltarea durabilă a serviciilor publice de alimentare cu apă şi de canalizare;

 Autoritatea Delegantă elaborează propria strategie de dezvoltare şi modernizare a infrastructurii serviciilor publice de alimentare cu apă şi de canalizare, în consultare cu Delegatarul şi coordonează proiectarea şi execuţia lucrărilor de investiţii, în scopul realizării acestora într-o concepţie unitară, corelată cu programele de dezvoltare economico-sociale ale localităţii şi de amenajare a teritoriului, de urbanism şi de mediu.

e) protecţia mediului;

Delegatarul răspunde de :

· îndeplinirea condiţiilor impuse de autorizaţia de mediu;

· implementarea setului de condiţionări stabilite prin acte normative emise de autorităţile de mediu competente;

· elaborarea, dacă este cazul, împreună cu autorităţile de mediu a programelor de conformare, care vor cuprinde termene limită pentru realizarea măsurilor necesare;

· îndeplinirea condiţiilor menţionate în programele de conformare;

f) asigurarea contorizării consumului de apă pentru fiecare Utilizator;

g) menţinerea în stare optimă de funcţionare şi îmbunătăţirea sistemului public de alimentare cu apă şi de canalizare concesionat;

h)  îmbunătăţirea serviciului public de alimentare cu apă şi de canalizare.

C. Obiective de ordin economic

Serviciul public de alimentare cu apă şi de canalizare va urmări să se realizeze un raport calitate/cost cât mai bun pentru perioada de derulare a contractului de delegare şi un echilibru între riscurile şi beneficiile asumate prin acesta.

Structura şi nivelul tarifelor practicate vor reflecta costul efectiv al furnizării/prestării serviciului incluzând şi cheltuielile de intretinere si reparatii (lucrări de întreţinere şi lucrări de reabilitare care vor fi definite în contractul de delegare), amortismentele aferente capitalului imobilizat in active corporale si necorporale, costurile cu protectia mediului, costurile financiare asociate creditelor externe şi interne contractate de delegatar, costurile ce derivă din contractul de delegare, precum si obţinerea unui profit şi va fi în conformitate cu procedura de stabilire, ajustare şi modificare a preţurilor şi tarifelor pentru serviciile publice de alimentare cu apă şi de canalizare.

D. Obiective de mediu

Pe perioada derulării contractului de delegare se vor respecta condiţiile impuse de Autrorizaţiile de Mediu sau de orice autorizaţie, aviz, acord, permis sau orice alt act de orice fel care le prelungeşte sau înlocuieşte pe cele enumerate mai sus.

Pe toată perioada derulării contractului de delegare operatorul va implementa condiţionările ce se stabilesc prin acte normative emise de autorităţile de mediu competente, conform unor programe de conformare la cerinţele de mediu.

E. Indicatori de performanţă
Indicatorii selectaţi constau în indicatori de performanţă operaţionali, manageriali, financiari şi de management al activelor. Din perspectiva conducerii, aceştia nu ar trebui priviţi izolat, deoarece reflectă zone foarte importante ale sectoarelor activităţii de apă din punct de vedere al îmbunataţirii dorite.

Indicatorii de performanţa operaţionali au menirea de a fi caracteristici obiective pe care companiile le pot furniza uşor pe baza datelor pe care în unele cazuri deja le colecteaza.  Scopul principal al indicatorilor de performanţă operaţionali este de a furniza date asupra producţiei şi eficienţei atât în termeni materiali/cantitativi cât şi în termeni financiari. Acest lucru este important pentru controlul costurilor dar şi din punct de vedere al politicilor de mediu.  

Indicatorii de performanţă manageriali indica scara de activitate şi eficienţa organizaţiei.

Indicatorii de performanţă financiari se bazează pe indicatori diagnostic derivaţi din declaraţiile financiare. 

Indicatorii de performanţă privind continuitatea şi managementul activelor au fost dezvoltaţi cu scopul de a prezenta situaţia actuală specifică operatorilor de apă şi de canalizare din România. 

Caracteristica cea mai importantă a companiilor este dată de nivelul scăzut al investiţiilor care induce o scădere a nivelului serviciilor, insatisfacţia consumatorilor şi refuzul acestora de a plăti. Aceşti indicatori de performanţă au fost dezvoltaţi pentru a oferi indicaţii despre îmbunătaţirile fizice sau deprecierile suferite de activele companiei.

Indicatorii de performanţă operaţionali 

1.Conformitatea cu Calitatea Apei şi a Apei Uzate.  

Numărul de eşantioane/probe de producţie de apă şi efluent de apă uzată pe an care sunt conforme cu respectivele standarde de calitate, exprimate ca procent din totalul probelor prelevate într-un an.

Parametrii pentru calitatea apei potabile sunt: 

a) Turbiditate

b) Fier

c) Mangan

d) Amoniu

e) Clor

f) Nitrat

g) Coliformi

h) E Coli

Parametrii pentru calitatea apei uzate sunt:

i) Materii solide în suspensie

j) BOD5

k) COD

l) Amoniu

2. Consumul de Apă: litri/persoană/zi. 

Cantitatea totală anuală de apă vândută (facturată) către consumatori/populaţia deservită, exprimată în litri pe persoană pe zi.

3. Apa nefacturată (Non-Revenue Water - NRW). 

(Apa produsă/zi (sau an) – Apa facturată/zi (sau an))/Apa produsă/zi (sau an). Diferenţa dintre apa care intră în reţeaua de distribuţie minus cantitatea de apă vândută împărţită la cantitatea de apă care intră în sistemul de distribuţie, exprimată ca procent.  Dacă folosim parametrul “apa furnizată/pompată în reţeaua de distribuţie” vom putea face comparaţiile necesare pentru a îndeplini scopurile procesului de benchmarking. Apa procesată folosită pentru producţia apei va varia în funcţie de procesul de tratare şi astfel va distorsiona valorile dacă va fi inclusă în calculul apei nefacturate (NRW). 

Indicatori de performanţă manageriali

1. Acoperirea Populaţiei. 

Procentul de populaţie conectată la reţeaua de alimentare cu apă şi apă uzată.

2. Procentul de Consumatori Contorizaţi. 

Procentul de consumatori pentru care facturile se emit efectiv în baza contorului.  Dacă nu vor fi contorizaţi şi vor trebui să plătească facturi ce sunt bazate pe prezumţii sau medii, clienţii vor avea un grad scăzut de satisfacţie. 

3. Populaţia Deservită pe Angajat. 

Un indicator al eficienţei forţei de muncă. Ia în considerare populaţia conectată la reţeaua de alimentare cu apă împărţită la numărul de angajaţi care furnizează servicii de apă şi de canalizare (inclusiv personalul auxiliar). 

Indicatori de performanţă financiari

Indicatorii de performanţă financiari aleşi reprezintă indicatorii de bază a ceea ce înseamnă sănătate financiară, fiind uşor de colectat şi calculat. Aceştia se bazează pe analiza standard a situaţiilor financiare elaborate de către fiecare Societatecompanie. Indicatorii analizeaza 3 categorii de condiţii financiare, în speţă profitabilitatea, lichiditatea şi solvabilitatea. Aceşti indicatori trebuie separaţi de alţi indicatori financiari folosiţi în analiza proiectelor, decizii de investiţii sau în analize de costuri operaţionale. Indicatorii de performanţă au fost aleşi deoarece produc o imagine generală asupra sănătăţii financiare a companiei şi indică abilitatea a priori a acesteia de a-şi asuma şi a finanţa un proiect. De asemenea, în cazul în care aceşti indicatori de performanţă sunt prezentaţi pe o perioada mai mare de timp (în ultimii trei ani), se vor vedea şi unele tendinţe ale acestora (de exemplu, durata medie de încasare a clienţilor poate să fi crescut, ceea ce indică o înrăutăţire a capacităţii companiei de a colecta venituri şi de a încasa numerar).

Trebuie subliniat faptul că aceşti indicatori de performanţă selectaţi sunt consideraţi ca fiind corespunzători pentru condiţiile actuale cu care se confruntă companiile din România. De exemplu, puţine din companiile de apă au la momentul actual datorii pe termen lung. Acest lucru se întâmplă atât din cauza unor motive istorice (înainte erau parte a autorităţilor locale şi primeau bani de la buget), cât şi din cauza unor motive financiare (băncile private locale au reţineri în a acorda credite sectorului public municipal). Aşadar, unii dintre cei mai cunoscuţi indicatori de solvabilitate, deşi sunt foarte importanţi, în condiţiile date nu sunt foarte relevanţi. La fel, indicatori precum rentabilitatea financiară sunt relevanţi numai la nivel economic, deoarece acţionarii companiilor sunt în mare parte organsime publice, iar acţiunile lor nu sunt listate la bursele de valori.

1.  Marja de Profit Brut (Vânzări brute minus cheltuieli directe)/Vânzări totale.

Indică modul în care compania işi acoperă costurile operaţionale prin vânzări înaintea apariţiei altor categorii de costuri (incluzând cele financiare, cu impozitele sau cele extraordinare). Un procent negativ al acestui indicator arată faptul că vânzările nu acoperă cheltuilelile operaţionale curente. Se poate face o comparaţie cu marja profitului net, care reprezintă profitul net/vânzări totale.

2. Lichiditatea Curentă: Active circulante /Datorii curente. 

Indică abilitatea companiei de a plăti datoriile curente pe baza sumelor din activele circulante; o valoare >1 reprezintă un minimum în mod normal. 

3. Durata de colectare a creanţelor: Creanţe/(vânzări anuale/365). 

Acest indicator arată de câte zile este nevoie ca o vânzare să se transforme în intrare de numerar. O valoare mică (<30) arată o companie cu lichiditate bună. 

4. Durata de plată a datoriilor: Sold mediu furnizori /(costuri operaţionale/365). 

Acest indicator arată de cât timp (în zile de cost operaţional) are nevoie o companie pentru a-şi plăti creditorii pentru materiale. Provizioanele pentru depreciere nu se includ în calculul costurilor operaţionale. O valoare a acestui indicator >90 indică faptul că operatorul are întârzieri de plată sau beneficiază de condiţii de creditare facile din partea furnizorilor.

5. Datorii totale/Active totale.

Măsoară procentajul furnizat de către creditori din totalul fondurilor atrase. Datoriile totale includ atât datoriile curente cât şi pe cele pe termen lung. Acest indicator ajută la formarea unei idei despre structura financiară a companiei: 20% este o valoare normală, deoarece nu există companii fără datorii (fie comerciale, bancare, fiscale); 50% este un nivel maxim. Dacă o companie are datorii pe termen lung, se va calcula un al doilea indicator, gradul de acoperire al serviciului datoriei, care poate fi folosit pentru a demonstra capacitatea companiei de a acoperi datoriile pe termen lung. Acest indicator se defineste astfel: numerar la dispoziţia acţionarilor (venit net + amortizare +/- variaţii ale capitalului de lucru)/ plata datoriei (principal+dobânzi).

6. Investiţiile realizate.

Măsoară procentul de investiţii realizate din sursele proprii companiei în totalul investiţiilor realizate de companie în perioada respectivă.

Indicatori de performanţă privind continuitatea şi managementul activelor

Este foarte important ca managementul activelor să fie considerat prioritar pentru a ne asigura că investiţiile sunt bine direcţionate, iar benchmarking-ul poate fi folosit pentru acest scop. Acest obiectiv poate fi atins prin raportări privind nivelul înlocuirii reţelelor şi monitorizarea nivelului de întreţinere a activităţii, în special în ceea ce priveşte reţelele de apă şi de canalizare. Pentru a facilita aceste raportări, se obişnuieşte să se stabilească anumite zone de cerere care să cuprindă între 3000 şi 5000 de branşamente, cunsocute sub denumirea de Zone de Contorizare (DMA) şi pentru fiecare zonă să se înregistreze date privind fluxurile, presiunea şi nivelul de întreţinere. Evaluarea condiţiilor şi informaţiile privind datele de contact ale clienţilor por fi de asemenea folosite cu scopul de a conduce investiţiile către un obiectiv, care să nu fie ales într-o manieră subiectivă.

1. Procentajul reţelei înlocuite anual. 

Cantitatea de reţea înlocuită anual (sub forma unui %) din lungimea totală a reţelei. Relevant atât pentru sistemul de furnizare al apei cât şi pentru cel de canalizare. 

2. Numărul de reparaţii legate de scurgeri ale reţelei de apă şi de blocaje sau colapsuri legate de reţeaua de canalizare. 

Numărul de reparaţii referitoare la scurgerile reţelei de apă sau numărul de reparaţii ale sistemului de canalizare în urma curăţirii/prăbuşirii per km din lungimea reţelei respective. Se exprimă în număr de kilometri de reţea pe an.

Indicatorii de performanţă propuşi la data intrării în vigoare a Contractului de Delegare sunt cei stabiliţi prin Studiul de specialitate, supuşi dezbaterii publice, aprobaţi de ADI şi prezentaţi în Tabelul de mai jos.
	Nr.

crt.
	INDICATORI DE PERFORMANŢĂ
	Trimestrul

	
	
	I
	II
	II
	IV

	0
	1
	2
	3
	4
	5

	1.1

	
	a) numărul de solicitări de branşare/numărul de solicitări de racordare ale utilizatorilor la sistemul public de alimentare cu apă şi/sau de canalizare, diferenţiat pe utilităţi şi pe categorii de utilizatori;
	%
	%
	%
	%

	
	b) numărul de solicitări la care intervalul de timp, dintre momentul înregistrării cererii de branşare/racordare a utilizatorului, până la primirea de către acesta a avizului de branşare/racordare, este mai mic de 15/30/60 zile calendaristice.
	%
	%
	%
	%

	1.2

	
	a) numărul de contracte încheiate, pe categorii de utilizatori, raportat la numărul de solicitări
	%
	%
	%
	%

	
	b) procentul din contractele de la lit. a) încheiate în mai puţin de 30 zile calendaristice
	%
	%
	%
	%

	
	c) numărul de solicitări de modificare a prevederilor contractuale, raportate la numărul total de solicitări de modificare a prevederilor contractuale rezolvate în 30 zile
	%
	%
	%
	%

	1.3

	
	a) numărul anual de contoare montate, ca urmare a solicitărilor, raportat la numărul de solicitări, pe tipuri de apă furnizată
	%
	%
	%
	%

	
	b) numărul anual de contoare montate, raportat la numărul total de utilizatori fără contor
	%
	%
	%
	%

	
	c) numărul anual de reclamaţii privind precizia contoarelor raportat la numărul total de contoare, pe tipuri de apă furnizată şi categorii de utilizatori
	%
	%
	%
	%

	
	d) ponderea din numărul de reclamaţii de la lit. c) care sunt justificate
	%
	%
	%
	%

	
	e) procentul de solicitări de la lit. c) care au fost rezolvate în mai puţin de 8 zile
	%
	%
	%
	%

	
	f) numărul de sesizări privind parametrii apei furnizate raportat la numărul total de utilizatori
	%
	%
	%
	%

	
	g) cantitatea de apă furnizată raportată la numărul total de locuitori de tip casnic deserviţi
	l/om zi
	l/om zi
	l/om zi
	l/om zi

	1.4

	
	a) numărul de reclamaţii privind facturarea raportat la numărul total de utilizatori
	%
	%
	%
	%

	
	b) procentul de reclamaţii de la lit. a) rezolvate în termen de 10 zile
	%
	%
	%
	%

	
	c) procentul din reclamaţiile de la lit. a) care s-au dovedit a fi justificate
	%
	%
	%
	%

	
	d) valoarea totală a facturilor încasate raportată la. valoarea totală a facturilor emise
	%
	%
	%
	%

	1.5

	1.5.1

	
	a) numărul de întreruperi neprogramate anunţate, pe categorii de utilizatori; 
	nr.
	nr.
	nr.
	nr.

	
	b) numărul de utilizatori afectaţi de întreruperile neprogramate anunţate raportat la total utilizatori, pe categorii de utilizatori 
	%
	%
	%
	%

	
	c) durata medie a întreruperilor raportate la 24 ore pe categorii de utilizatori
	%
	%
	%
	%

	
	d) numărul de întreruperi accidentale pe categorii de utilizatori
	nr.
	nr.
	nr.
	nr.

	
	e) numărul de utilizatori afectaţi de întreruperile accidentale raportat la total utilizatori, pe categorii de utilizatori
	%
	%
	%
	%

	1.5.2

	
	· numărul de întreruperi programate
	nr.
	nr.
	nr.
	nr.
	nr.

	
	· durata medie a întreruperilor programate raportată la 24 ore
	%
	%
	%
	%
	%

	
	· numărul de utilizatori afectaţi de aceste întreruperi raportat la total utilizatori, pe categorii de utilizatori
	%
	%
	%
	%
	%

	
	d)  numărul de întreruperi cu durata programată depăşită raportat la total întreruperi programate, pe categorii de utilizatori.
	%
	%
	%
	%
	%

	1.5.3

	
	a) numărul de utilizatori cărora li s-a întrerupt furnizarea/prestarea serviciilor pentru neplata facturii raportat la număr total de utilizatori, pe categorii de utilizatori şi pe tipuri de servicii
	%
	%
	%
	%
	%

	
	b) numărul de contracte reziliate pentru neplata serviciilor furnizate raportat la număr total de utilizatori, pe categorii de utilizatori şi pe tipuri de servicii
	%
	%
	%
	%
	%

	
	c) numărul de întreruperi datorate nerespectării prevederilor contractuale, pe categorii de utilizatori , tipuri de servicii şi clauze contractuale nerespectate
	nr.
	nr.
	nr.
	nr.
	nr.

	
	d) numărul de utilizatori cărora li s-a întrerupt furnizarea serviciilor, realimentaţi în mai puţin de 3 zile, pe categorii de utilizatori şi tipuri de servicii
	
	
	
	
	

	1.6

	
	a) numărul de reclamaţii privind parametrii de calitate ai apei furnizate raportat la număr total utilizatori, pe tipuri de utilizatori şi tipuri de apă furnizată (potabilă sau industrială) şi parametrii reclamaţi
	%
	%
	%
	%
	%

	
	b) procentul din reclamaţiile de la lit. a) care s-au dovedit a fi din vina operatorului
	%
	%
	%
	%
	%

	
	c) valoarea despăgubirilor plătite de operator, pentru nerespectarea condiţiilor şi parametrilor de calitate stabiliţi în contract, raportată la valoarea facturată, pe tipuri de servicii şi categorii de utilizatori
	%
	%
	%
	%
	%

	
	d)  numărul de reclamaţii privind gradul de asigurare în funcţionare raportat la numărul total de utilizatori
	%
	%
	%
	%
	%

	1.7

	
	a) numărul de sesizări scrise, altele decât cele prevăzute la celelalte articole, în care se precizează că este obligatoriu răspunsul operatorului, raportat la total sesizări
	%
	%
	%
	%
	%

	
	b)  procentul din totalul de la lit. a) la care s-a răspuns într-un termen mai mic de 30 de zile calendaristice.
	%
	%
	%
	%
	%

	2

	2.1

	
	a)  pierderea de apă în reţea exprimată ca raport între cantitatea de apă furnizată şi cea intrată în sistem.
	%
	%
	%
	%
	%

	
	b)  gradul de extindere al reţelei exprimat ca raport între lungimea reţelei dată în funcţiune la începutul perioadei luate în calcul şi cea de la sfârşitul perioadei luate în calcul
	%
	%
	%
	%
	%

	
	c)  consumul specific de energie electrică pentru furnizarea apei, calculat ca raport intre cantitatea totală de energie consumată trimestrial/anual pentru funcţionarea sistemului şi cantitatea de apă furnizată.
	kWh /m3
	kWh /m3
	kWh /m3
	kWh /m3
	kWh /m3

	
	d)  durata zilnică de alimentare cu apă calculată ca raport între numărul mediu zilnic de ore în care se asigură apă la utilizator şi 24 ore, pe categorii de utilizatori
	%
	%
	%
	%
	%

	
	e)  gradul de acoperire exprimat ca raport între lungimea reţelei de distribuţie şi lungimea totală a străzilor
	%
	%
	%
	%
	%

	
	f)  gradul de contorizare exprimat ca raport între numărul de utilizatori care au contoare la branşament şi numărul total de utilizatori
	%
	%
	%
	%
	%

	2.2
	PENTRU SISTEMUL DE CANALIZARE

	
	a)  gradul de deservire exprimat ca raport între lungimea reţelei de canalizare şi lungimea totală a străzilor
	%
	%
	%
	%
	%

	
	b)  gradul de extindere al reţelei de canalizare exprimat ca raport între lungimea străzilor cu sistem de canalizare dată în funcţiune la începutul perioadei luate în calcul şi cea de la sfârşitul perioadei luate în calcul
	%
	%
	%
	%
	%

	
	c)  consumul specific de energie electrică pentru evacuarea şi epurarea apelor uzate, calculat ca raport între cantitatea totală de energie electrică consumată trimestrială/anuală pentru asigurarea serviciului şi cantitatea de apă uzată evacuată
	kWh /m3
	kWh /m3
	kWh /m3
	kWh /m3
	kWh /m3


CAPITOLUL IV

Sarcinile autorităţilor administraţiei publice locale şi ale operatorilor în domeniul investiţiilor

 Autoritatea Delegantă elaborează propria strategie de dezvoltare şi modernizare a infrastructurii serviciilor publice de alimentare cu apă şi de canalizare, în consultare cu Delegatarul şi coordonează proiectarea şi execuţia lucrărilor de investiţii, în scopul realizării acestora într-o concepţie unitară, corelată cu programele de dezvoltare economico-sociale ale localităţii şi de amenajare a teritoriului, de urbanism şi de mediu.

Delegatarul va elabora, după efectuarea împreună cu  Autoritatea Delegantă a unui studiu asupra bunurilor de retur, dar nu mai tîrziu de doi ani de la data semnării Contractului de delegare,un plan de dezvoltare-modernizare pe termen scurt, mediu şi lung, pe care îl va supune aprobării  Autorităţii Delegante.

Finanţarea lucrărilor de investiţii se asigură, după caz, din următoarele surse:

a) Fonduri atrase de la Uniunea Europeană;

b) Fonduri proprii ale Delegatarului, provenite din prestarea serviciilor concesionate şi aplicarea preţurilor şi tarifelor (doar pentru lucrări de întreţinere şi lucrări de reabilitare);

c) Alocaţii de la bugetul local, cel puţin la nivelul sumelor colectate de Concedent de la Delegatar;

d) Sume alocate de la bugetul de stat, ca participare la cofinanţarea unor proiecte realizate din asistenţa financiară externă nerambursabilă şi/sau împrumuturi externe la a căror realizare contribuie şi Guvernul, precum şi ca finanţare a unor programe aprobate prin legi speciale;

e) Credite bancare, inclusiv credite garantate de către autorităţile administraţiei publice locale sau de către stat (doar pentru lucrări de întreţinere şi lucrări de reabilitare în măsura în care creditele sunt angajate de delegatar);

f) Participarea capitalului privat în cadrul unor contracte de parteneriat public-privat de tipul „construieşte-operează-transferă” şi variante ale acestuia;

g) Alte surse constituite în condiţiile legii.

CAPITOLUL V

Clauze financiare şi de asigurări

Investiţiile cuprinse în planurile de modernizare-dezvoltare pe termen scurt, mediu şi lung se supun obligaţiilor şi clauzelor impuse de finanţatori pentru fiecare modalitate de finanţare.

Prin aceste clauze se stabilesc modalităţile de returnare a creditelor, termenele de rambursare, perioada de amortizare, standardele de calitate ale bunurilor aduse ca investiţii, modalităţile de preluare a bunurilor care au făcut obiectul investiţiilor, clauze referitoare la păstrarea patrimoniului încredinţat pe perioada concesiunii şi la predarea bunurilor de retur la sfârşitul concesiunii.

Pe întreaga durată a Contractului de Delegare, Operatorul este obligat să se asigure, prin poliţe de asigurare încheiate cu societăţi de asigurare înregistrate în România, împotriva tuturor riscurilor financiare rezultate din daunele pe care le-ar putea provoca pierderea parţială sau totală a instalaţiilor de producţie şi transport de apă şi de canalizare, când riscul reprezintă mai mult de 2,5 ‰ (doi virgulă cinci la mie) din fondurile proprii ale Operatorului. În scopul asigurării, beneficiarul asigurării este Autoritatea Delegantă şi acele fonduri proprii sunt cuprinse în contabilitatea Operatorului.

Riscurile ce vor fi acoperite de asigurare se referă la cutremure, incendii şi explozii, riscuri electrice şi stricarea utilajelor, inclusiv cele care sunt consecinţa unor fenomene naturale.

Acoperirea altor riscuri, în special cele legate de Utilizatori, este lăsată la latitudinea Operatorului, luând în considerare capacitatea sa financiară. Totuşi, acest aspect nu poate în nici un caz să exonereze Operatorul de responsabilitatea sa faţă de Autoritatea Delegantă şi terţi.

CAPITOLUL VI

Regimul bunurilor utilizate de operator în derularea concesiunii

Bunurile din patrimoniul public, se preiau pe bază de proces-verbal de predare-preluare.

Delegatarul este obligat să efectueze întreţinerea, reparaţiile curente şi accidentale, precum şi cele capitale ce se impun la bunurile din patrimoniul public, în limitele fizice şi valorice stabilite prin Contractul de delegare.  

Delegatarul va propune scoaterea din funcţiune a mijloacelor fixe aparţinând patrimoniului concesionat, în baza legislaţiei în vigoare. 

Delegatarul va transmite anual situaţia patrimoniului public la 31 decembrie şi modificările privind acest patrimoniu, pentru a fi înscrise în contabilitatea  Autorităţii Delegante.

La încetarea contractului de delegare bunurile de retur se restituie  Autorităţii Delegante în mod gratuit şi libere de orice sarcină. În cazul în care contractul de delegare va înceta înainte de termen,  Autoritatea Delegantă datorează o contraprestaţie delegatarului egală cu valoarea neamortizată a bunurilor de retur rezultate din investiţiile realizate de delegatar din fonduri proprii. Celelalte bunuri se vor repartiza potrivit celor stabilite în cadrul contractului de delegare..

La încetarea contractului delegatarul va încheia cu  Autoritatea Delegantă un contract de vânzare-cumpărare având ca obiect bunurile de preluare asupra cărora  Autoritatea Delegantă şi-a manifestat intenţia de a le dobândi.

Bunurile se clasifică astfel:

· Bunurile de Retur constau în bunurile Autorităţii Delegante aferente şi necesare furnizării Serviciilor delegate, existente şi puse la dispoziţia Operatorul cu titlu gratuit spre administrare şi folosinţă de către Autoritatea Delegantă conform Contractului de Delegare sau care vor fi construite şi care vor fi puse la dispoziţia Operatorului, de asemenea cu titlu gratuit spre administrare şi folosinţă pe întreaga durată a Contractului de Delegare 
· Bunurile de preluare sunt mijloacele fixe, bunurile imobile şi mobile cumpărate sau construite de Operator având ca unic scop furnizarea Serviciilor delegate, cu excepţia  Bunurilor de Retur.
La expirarea Contractului de Delegare, Bunurile de Preluare pot fi preluate de Autoritatea Delegantă, dar numai din proprie iniţiativă a acesteia, în schimbul compensării juste a Operatorului, iar Operatorul se angajează să returneze Autorităţii Delegante Bunurile de Preluare în schimbul compensaţiei, la cererea scrisă a  Autorităţii Delegante.

În situaţia rezilierii Contractului de Delegare din culpa Autorităţii Delegante, aceasta va fi obligată să preia Bunurile de Preluare în schimbul unei compensaţii juste acordată Operatorului. 

· Bunurile proprii, sunt bunuri care aparţin Operatorului, sunt utilizate de acesta în timpul concesiunii, iar la expirarea Contractului de Delegare rămân în proprietatea sa, cu excepţia cazului în care părţile convin altfel. Acestea se vor stabili prin Contractul de Delegare.

CAPITOLUL VII

Obligaţiile privind protecţia mediului

Pe toată perioada derulării Contractului de Delegare, Delegatarul va implementa condiţionările ce se stabilesc prin acte normative emise de autorităţile de mediu competente, conform unor programe de conformare la cerinţele de mediu.

Delegatarul răspunde de :

a) îndeplinirea condiţiilor impuse de autorizaţia de mediu;

b) implementarea setului de condiţionări stabilite prin acte normative emise de autorităţile de mediu competente;

c) elaborarea, dacă este cazul, împreună cu autorităţile de mediu a programelor de conformare, care vor cuprinde termene limită pentru realizarea măsurilor necesare;

d) îndeplinirea condiţiilor menţionate în programele de conformare;

 Operatorul va fi răspunzător de orice încălcare a prevederilor oricărei Legi referitoare la mediul înconjurător, care apare sau a avut loc după semnarea Contractului de Delegare. 

Operatorul nu va putea fi ţinut responsabil de nici un act, omisiune, fapt sau activitate a Autorităţii Delegante, cauzate anterior semnării Contractului de Delegare şi care au ca rezultat o încălcare sau nerespectare, a prevederilor oricărei dispoziţii legale privind mediul înconjurător. Autoritatea Delegantă se obligă să-l despăgubească pe Operator pentru orice astfel de răspundere legată de mediul înconjurător.

CAPITOLUL VIII

Durata concesiunii
Durata pentru care se deleagă serviciul public de alimentare cu apă şi de canalizare este de 30(treizeci) de ani. 
Contractul de Delegare poate fi prelungit pentru una sau mai multe perioade, ale căror durate sunt stabilite prin act adiţional la Contractul de Delegare, conform legislaţiei în vigoare.
CAPITOLUL IX

Redevenţa

Redevenţa va fi o sumă egală cu valoarea amortizării mijloacelor fixe delegate de la unitaţile administrativ-teritoriale către S.C. AQUATIM S.A., dacă această amortizare ar fi permisă. Valoarea anuală a redevenţei va fi cel puţin egală cu valoarea serviciului datoriei Operatorului pentru acel an.



Operatorul va plăti Autorităţii Delegante o redevenţă în termenii şi condiţiile prevăzute mai jos:

1) Redevenţa va fi o sumă fixă  egală cu ____________lei;

2) Redevenţa se va fi plăti în fiecare an de către Operator pentru exerciţiul financiar în curs, dar numai după Data Intrării în Vigoare şi includerea în preţ/tarif, în tranşe trimestriale plătibile până la data de 15 a ultimei luni din trimestru.

3) Plata Redevenţei va reveni exclusiv Operatorului, iar acesta nu va avea dreptul să considere faptul că Autoritatea Deleganta nu a solicitat efectuarea plăţii ca un motiv pentru neefectuarea de către Operator la timp a plăţilor privind Redevenţa;

4) Valoarea şi scadenţa Redevenţei pot fi modificate prin acordul Părţilor;

5) Redevenţa va reveni Localităţilor semnatare, Proporţional ;

6) În cazul unui transfer către Asociaţie a competenţelor Localităţilor privind Serviciile, Redevenţa se va plăti Asociaţiei ;

În cazul înlocuirii sistemului Redevenţei cu un nou sistem  de amortizări şi provizioane, acest nou sistem va fi automat aplicat prezentului Contract de delegare.Redevenţa înseamnă suma de bani plătită în mod periodic, în conformitate cu prevederile  

Neplata redevenţei sau executarea cu întârziere a acestei obligaţii conduce la penalităţi conform legii.
CAPITOLUL X

Cuantumul garanţiilor datorate de delegatar

În termen de 90 de zile de la data încheierii Contractului de Delegare, Operatorul se obligă să depună o sumă iniţială care va fi fixată la data semnării contractului de executare a Garanţiei. Aceasta sumă reprezintă un Depozit cu valoare de garanţie constituit în beneficiul Autorităţii Delegante. Operatorul are dreptul să încaseze dobânzile la Depozitul de Garanţie. Cuantumul acestui Depozit este ajustat la sfârşitul Perioadei de Tranziţie şi a fiecărui an fiscal.


Operatorul are dreptul de a substitui Depozitul de Garanţie pentru valoarea Garanţiei actuale oricând pe Durata Contractului de Delegare cu o scrisoare de Garanţie Bancară, la prima cerere, emisă de o instituţie bancară agreată de către Autoritate Delegantă. 



Operatorul se obligă în mod irevocabil să asigure valabilitatea acestei garanţii, pe întreaga durată a Contractului de Delegare.

Autoritatea Delegantă are dreptul să reţină din valoarea Garanţiei, în mod proporţional, în cazul în care Operatorul nu plăteşte unele sume datorate Autorităţii Delegante în temeiul Contractului de Delegare.


În cazul executării Garanţiei, Operatorul trebuie să reconstituie în întregime valoarea Garanţiei în termen de 3 luni de la data fiecărei reţineri.

CAPITOLUL XI

Clauze referitoare la încetarea delegării de gestiune

Încetarea delegării de gestiune prin concesiune se face în următoarele situaţii:

a) în cazul în care delegatarului i se retrage licenţa de operator sau aceasta nu este prelungită după expirarea termenului; în ambele situaţii numai dacă în termen de 3 (trei) luni de la apariţia unuia dintre cazurile amintite mai sus delegatarul nu reuşeşte să remedieze această deficienţă;

b) la expirarea duratei stabilite prin contractul de delegare, dacă părţile nu convin în scris prelungirea acestuia, în condiţiile legii;

c)  în cazul în care interesul naţional sau local o impune, prin denunţarea unilaterală de către concedent, cu plata unei despăgubiri juste şi prealabile în sarcina  Autorităţii Delegante, care despăgubire, cu excepţia cazului în care împrumutătorii din contractele de împrumut internaţionale angajate de delegatar au fost de acord, nu poate în nici o situaţie să fie mai mică decât sumele datorate de delegatar acestor împrumutători în virtutea contractelor de împrumut internaţionale şi care se va plăti de către concedent în numele delegatarului direct acestor împrumutători în condiţiile stabilite prin contractul de delegare;

d)  în cazul nerespectării obligaţiilor contractuale de către delegatar, prin reziliere, cu plata unei despăgubiri în sarcina delegatarului în condiţiile stabilite prin contractul de delegare (de ex. notificări, termen de graţie);

e)  în cazul nerespectării obligaţiilor contractuale de către concedent, prin reziliere, cu plata unei despăgubiri în sarcina  Autorităţii Delegante în condiţiile stabilite prin contractul de delegare (de ex. notificări, termen de graţie);

f) în cazul imposibilităţii obiective a delegatarului de a exploata bunul concesionat, prin renunţare din partea delegatarului, fără plata unei despăgubiri de către delegatar  Autorităţii Delegante;

Indiferent de orice prevedere contrarie din cadrul Contractului de delegare, cu excepţia situaţiei în care creditorii Delegatarului din cadrul Contractelor de Împrumut Internaţionale au agreat în scris o soluţie diferită, la încetarea, din orice cauză, a Contractului de delegare, înainte de achitarea integrală a tuturor datoriilor Delegatarului ce decurg din Contractele de Împrumut Internaţionale, obligaţia de rambursare a creditelor, plata dobânzilor şi comisioanelor aferente acestor împrumuturi va fi preluată de către Autoritatea Delegantă. La încetarea, din orice cauză, a contractului de delegare, bunurile de retur ce au fost utilizate de delegatar în derularea concesiunii vor fi returnate Autorităţii Delegante în mod gratuit şi libere de orice sarcini, în stare de funcţionare având în vedere uzura rezultată din utilizarea normală a acestora. În acest caz  Autoritatea Delegantă datorează o despăgubire delegatarului egală cu valoarea neamortizată a bunurilor de retur rezultate din investiţiile realizate de delegatar din fonduri proprii.
CAPITOLUL XII

Clauze referitoare la personalul angajat şi la protecţia socială

O dată cu delegarea de gestiune a serviciilor publice de alimentare cu apă şi canalizare, contractul colectiv de muncă al SC AQUATIM SA se menţine până la încheierea altuia, dar nu mai mult de o perioadă de 6 (şase) luni.

Pe durata derulării Contractului de delegare se vor respecta prevederile stipulate în legislaţia muncii, Contractul colectiv de muncă, Regulamentul de organizare şi funcţionare al operatorului şi Regulamentul intern, cu privire la formarea profesională, protecţia salariaţilor şi politica de personal a unităţii,

CAPITOLUL XIII

Dispoziţii finale

Operatorul regional S.C.„AQUATIM” S.A. va prezenta copia de pe Licenţa A.N.R.S.C. prin care dovedeşte că este atestat de autoritatea competentă.

Condiţiile prevăzute în prezentul caiet de sarcini sunt minimale pentru delegatarea – delegarea directă a serviciului public de alimentare cu apă şi de canalizare.

